Фатво ҳайъатига келган саволлар (4-қисм)\nСавол: Ассалому алайкум, Саволим қуйидагича илтимос маслаҳатингиз керак. Онам билан холам шу кунларда ҳар-хил фолбинларга боришни ўрганиб олишибди. Астағфируллоҳ уйга келиб фолбинларни уни қилинглар буни қилинглар деган ишларини айтишса мани асабларим бузилиб нима қилишни билмаяпман. Астағфируллоҳ манга ёрдамингиз керак. Онам ва холамга бирон гап айтсам “сан ақл ўргатма муштдек бўлиб” деб койиб беришади. Нима қилай илтимос бир маслаҳат беринг.\nЖавоб: Ва алайкум ассалом. Сиз бу ишларни яхши эмаслигини, шариатимизга зид эканлигини яхши йўл билан тушунтиришга ҳаракат қилинг. Шунингдек намозларингиздан сўнг улар ҳаққига Аллоҳдан ҳидоят сўраб дуо қилинг.\nСавол: Ассалом алайкум! Намоз ва дуолар ўқиш вақтида бехосдан эснаш келса бу одамнинг қандайлигини англатмайдими Устоз? Эснаш келганда оғизни очмасдан туриб оғизни ёпиб қайтариш ҳам жоизми? Жавобингиз учун олдиндан ташаккур Устоз!\nЖавоб: Ва алайкум ассалом. Намозда эснаш банданинг Робби ҳузурида турганини ҳис этмаслик, Унга нисбатан беҳурматликдир. Набий соллаллоҳу алайҳи васаллам айтдилар: “Қайси бирингизга намозда эсноқ келса, қодир бўлгунича уни қайтарсин, чунки шайтон киради” деб марҳамат қилганлар. (Имом Термизий ривояти). Ибн Обидин раҳимаҳуллоҳ агар Пайғамбаримиз соллаллоҳу алайҳи васаллам ҳаргиз эснаган эмаслар, деб кўнгилга келтирса, эсноқ қайтади деган. Агар эсноқни қайтаришни ҳеч иложини қила олмаса, қўлининг сирти билан оғизни тўсади.\nСавол: Ассалому алайкум. ЎМИ фатво бўлими мутахассислари саволим қуйидагича : Кўп жойларда шайх деган сўзга дуч келамиз. Шайх мақоми кимларга берилади ва шайх бўлиш учун қандай илм эгаси бўлиш керак. Жавобингиз учун раҳмат.\nЖавоб: Ва алайкум ассалом. Аслида араб тилида “шайх”деб ёши улуғ кишиларга айтилади. “Шайх”лик бирорта мақом ёки унвон эмас, балки баъзида ёши улуғ илми тақвода етук бўлган зотларга ҳам ҳурмат эътиборидан истеъмол қилинадиган сўздир. Бу атамага эришиш учун маълум бир илм миқдори белгиланмаган, балки бунда урф ҳам эътиборга олинади.\n3917 марта ўқилди\nДругие материалы в этой категории: « Мусулмон олимлари дунёга совға қилган ихтиролар (Кафель)\tГўзал хотима: масжидда жон берган Абдулло ота »


Мирза Азизовнинг шогирдлари устози ҳақида йиғлаб гапирди (видео) - Zamin.uz\n09:43 / 20.04.2021\nЎзбекистон халқ артисти Мирза Азизов 16 апрель куни 58 ёшида вафот этди. Мирза Азизовнинг шогирдлари актёр Расулхон Қодирхонов ҳамда актриса Маърифат Ортиқова устозининг амалга ошмаган орзулари ҳақида йиғлаб сўзлаб беришди.\nҲаммага яхшилик соғинадиган инсон эдилар.\n"Бу дунё кутилмаган вазиятларни, кутилмаган синовларни тақдим қилиши ҳеч кимга сир бўлмаган ҳақиқат. Баъзан синовлари қаттиқ бўлади. Бизнинг театр, умуман, ўзбек кино ва театр санъати учун жуда катта йўқотиш бўлди. Раҳбаримиздан, устозимиздан айрилиб қолдик.\nХалқимизда ҳар бир ўтган инсон ҳақида яхши инсон эди, деб эсланади. Лекин устозимиз театримиз, санъатимиз, кино учун, шогирдлар учун ўзларини фидо қилдилар. Ўзларини эҳтиёт қилиб, шифохоналарда ётиб, даволаниб юрмасдилар, доим ҳаракатда юрардилар. Жуда кўп меҳнат қилардилар.\nТеатримизда ишлайдиган ёшларнинг деярли барчаси вилоятлардан келган, ҳаммамиз чет-четлардан келган ёшлармиз. Ҳар биримизнинг тўйларимизга бориб, бош-қош бўлганлар. Ўзларини аямасдан, барчани рози қилишга ҳаракат қилганлар. Ўзимнинг тўйимга бориш-ку майли, укам актёрлик мактаби очганида Ангрен шаҳрига бориб, ўзлари катта умидлар билдириб, маслаҳат бериб, катта ишонч билдириб қайтганлар. Ҳаммага яхшилик соғинадиган инсон эдилар.\nТеатримизнинг 80 йиллигини нишонлашимиз керак эди, бу билан боғлиқ устозимизнинг катта режалари бор эди. Китобларини чиқариш орзулари бор эди, бу амалга ошди, аммо ўзлари буни кўрмай кетдилар.\nБаъзан инсонлар сизни ҳурмат қилмаслиги, ёки ҳурматини яшириши мумкин. Шундай ижод қилингларки, сизни кўра олмайдиган, ёмон кўрадиган одамлар ҳам сизни ҳурмат қилишга, зўр ижодкор-да шу, дейишга мажбур бўлсин, деб ўргатганлар", - дейди актёр, хонанда Расулхон Қодирхонов.\nДаволанинг дердик, даволанмас эдилар.\n"Пойтахтга энди келган вақтимда илк марта учрашган инсоним, актёрим Мирза Азизов бўладилар. Уларни ‘Кўнгил’ сериали орқали барчамиз таниганмиз, яхши кўриб қолгандик. Ўша вақтларда тоғам раҳматли бўлиб қолган пайтлар эди. Онам ёлғиз катта қилгандилар, улар Урганчга ўқишга топшир, дегандилар. Мен Тошкентда ўқимоқчи бўлиб, Тошкентга ўқишга кираман, деганман. Мирза Азизовни кўрганимда сиз тоғамга ўхшаркансиз, деганман.\nАйнан Мирза Азизовнинг тавсияси билан мусиқали драма факультетига топширганман. Шундай инсоннинг шогирди эканлигимдан ўзимни бахтли ҳис қиламан, аммо менга берилган имкониятдан жуда ҳам яхши фойдалана олмаганимдан афсусланаман. Хом сут эмган бандамиз-да барибир.\nСаҳнага чиққанда қўрқоқлик одатим бор эди, қўрқманг, қўлингиздан келади, сиз эплайсиз, дердилар. Ўзингизга бўлган ишончни уйғотардилар. Мени илк марта саҳнага олиб чиққан устозим эдилар.\nМисрда 96 давлат иштирок этган катта гастрол концертга бордик. ‘Тўда’ деб номланган спектаклни саҳналаштиргандилар. У спектаклда яхшиликка ундовчи Камола исмли қиз ролини ижро этганман. Олий ўринларни олиб қайтганмиз.\nҲали қиладиган ишлари жуда ҳам кўп эди. Театр ходимлари уларнинг оиласи эди. Оёқлари жуда қаттиқ оғришини билардим. Даволанинг дердик, даволанмас эдилар.\n‘Қора булутлар’ сериалининг съёмка жараёнида мазалари йўқлиги ҳақида эшитиб қолдим. Бу хабарни эшитиб, устозга қайта-қайта телефон қилдим, телефонни олмадилар. Кейин аёлларига Telegram’дан смс ёзиб юбордим. Улардан жавоб келди. Яхшиман, Маърифатхон, устозингизга смс ёзсангиз, жавоб ёзадилар, дедилар. Устозга овозли хабар юборганимда «синглим, анча яхшиман», деб жавоб келди. Барча шогирдларингиз сизни яхши кўради, десам, Telegram’дан яхши деган белгини юбордилар.\nОилаларига сабр сўраб қоламан, Аллоҳ раҳматига олган бўлсин, илоҳим", - дейди актриса Маърифат Ортиқова.\nЯнгиликлар » Маданият » Мирза Азизовнинг шогирдлари устози ҳақида йиғлаб гапирди (видео)


Францияда хукумат томонидан вафқулотда вазият жорий этилишга қарамасдан¸ ўтган тунда яна қўзғолонлар кўтарилди.\n19 апрел 2021, Тошкент вақти: 05:07\nËшлар яна юзлаб машиналарни ëқиб юборди. Лиондаги метро бекатига ҳужум уюштирилгач¸ ер ости транспорти ҳаракати тўхтатилди.\nАммо полицияга кўра¸ ўтган тунда олдингиларига нисбатан камроқ зўравонликлар юз берган.\nПариж шимолидаги Амиенс шаҳрида коммендатлик соати жорий этилган. Амиенс шаҳри полиция бошлиғи Марсел Аутие гапиради:\n“Яна осойишталик ҳукм сура бошламоқда. Буни биз деярли ўтган ҳафта сеза бошладик. Тушунтиришга ҳали эрта¸ аммо фикримча¸ комендантлик соати жорий қилингани ижобий натижа берди”¸ - деди полиция бошлиғи.\nТартибсизликлар икки ҳафта олдин Париж атрофидаги қашшоқ мавзеларда бошланган эди. Исëн кўтараëтганларнинг аксарияти Францияда туғилган¸ аммо миллати араб ва африкалик ëшлардир. Улар ижтимоий аҳвол оғирлигидан ва ирқий муаммоларга дуч келишидан норозилик қилмоқда.


Эртаги сабзавотлар етиштириш бўйича тавсиялар - Ўзбекистон Республикаси Қишлоқ хўжалиги вазирлиги\nЭртаги сабзавотлар етиштириш бўйича тавсиялар\nБободеҳқонларимиз жорий йилда сабзавот, полиз ва картошка экинлари ҳосилдорлигини ўтган йилдагиданда ошириб, халқимиз дастурхонини сархил озиқ-овқат маҳсулотлари билан тўлдиришга астойдил бел боғлаган. Бу борада асосий вазифа эртаки экинларни минтақалар тупроқ-иқлим шароитидан келиб чиққан ҳолда мақбул муддатларда экишдан иборат. Зеро, халқимиз айтганидек, эрта эккан эрта ейди.\nЭртаки карам, пиёз, сабзи, лавлаги, кўкатлар ҳамда картошка экишни март ойининг биринчи ярмигача якунлаш лозим. Эртаки экинлардан бир қисмини дастлабки ўсув даврида шаффоф плёнка остида парваришлаш ниҳолларнинг барвақт униб чиқишини ва ҳосилининг камида 15–20 кун барвақт пишиб етилишини таъминлайди. Шу билан бирга, бу усул кечикиб экилган сабзавотларнинг ривожини жадаллаштиради.\nКўчатхоналарда иссиқсевар сабзавотлардан помидор, ширин қалампир, бақлажон экинларининг кўчатини парваришлаш ишлари март ойида давом эттирилади. Ниҳоллар 2–3 барг чиқарганда ораси 5х6 см қилиб кўчириб ўтқазилади. Кўчириб ўтқазилган кўчатлар 10–12 кундан сўнг биринчи маротаба озиқлантирилади. Бунда 10 литр сувга 5 г аммоний сульфат ёки карбамид, 40 г суперфосфат ёки аммофос ва 10 г калий ўғитлари эритилиб барг устидан берилади. Орадан 6–7 кун ўтгач, юқоридаги миқдор 2 марта кўпайтирилиб, иккинчи маротаба озиқлантирилади. Учинчи озиқлантириш кўчатларни очиқ далага экишдан 4–5 кун олдин амалга оширилади.\nКўчатларни парваришлашда кўчатхона ҳарорати ва тупроқ намлигига катта эътибор қаратиш лозим. Ҳаво ҳарорати юқори бўлса тупроқдаги намлик тез буғланиб кетиши мумкин.\nМамлакатимизнинг марказий минтақасида жойлашган вилоятларда эртаки экинларни экиш ишлари 20 февралдан 20 мартгача, жанубий вилоятларда бу муддатдан 15–20 кун илгарироқ, шимолий минтақаларда эса 15–25 кун кейинроқ амалга оширилади. Бу муддатда карам кўчатлари, пиёз, сабзи, редис, кўкат сабзавотлар (укроп, кашнич, петрушка, салат) уруғлари ҳамда картошка уруғлик туганаклари экилади. Плёнка ёпилган ерга уруғ экиш ва кўчат ўтқазиш очиқ ердагига нисбатан анча эртароқ бошланади. Помидор, ширин қалампир ва бақлажон сингари иссиқсевар ўсимлик кўчатлари мартнинг 2-ярмидан экила бошланади.\nСовуққа нисбатан чидамли бўлган эртаки карам кўчати республикамизнинг марказий минтақасида жойлашган вилоятларда 25 февраль–10 мартда, шимолий минтақаларда 15–30 мартда экилади. Далага экиш учун 40–45 кунлик, барглари тўқ яшил, илдизлари дуркун ривожланган соғлом кўчатлар танлаб олиниб, 70x25 (30) см схемада экилади. Кўчат экилиб бўлгандан сўнг тупроқ намлигига эътибор қаратиш, талаб этилса суғориш лозим. Орадан 2–3 кун ўтгач, эгатлар кўздан кечирилиб, хато жойларга яна кўчат экилади. Кўчатлар тутгандан сўнг эгат оралари КРН-2,8А русумли культиватор билан 15–16 см чуқурликда культивация қилиниб, ўсимликлар атрофи юмшатилади, маъданли ўғитлар билан озиқлантирилади ва суғорилади.\nЭртаки пиёз дастлаб ўсимликларнинг бўйи 6–8 см. га етганда, иккинчи марта боғлаб чиқариладиган товар ҳолига келганда ўтоқ ва ягана қилинади. Қатор ораларини юмшатиш ва бегона ўтларни йўқотиш мақсадида КРН-2,8А русумли культиватори билан 15–16 см чуқурликда ишлов берилади.\nЖанубий вилоятларда баҳорги сабзи уруғи 15–28 февралда, марказий минтақада жойлашган вилоятларда 1–15 мартда, шимолий минтақаларда 15–30 мартда сепилади. Уруғ сарфи гектарига 3–5 кг. Парвариш жараёнидаги энг муҳим омиллардан бири ниҳолларни текис ундириб олишдир. Сабзи ниҳоллари тупроқ намлиги доимо маромида бўлганда 10–12 кунда униб чиқади.\nСабзи униб чиқиши билан дарҳол бегона ўтларни ўташ ва яганалашга киришиш лозим. Сабзи икки марта ўталади, дастлабкиси сабзи битта чинбарг чиқарганда, кейингиси эса 3–4 барг чиқарганда ўтказилади. Ҳар ўтоқ давомида ягана ҳам қилиб борилади. Бегона ўтларни йўқотиш учун гербицидлардан фойдаланиш мумкин. Кўп йиллик бошоқли бегона ўтларга қарши 10,4 фоизли “Зеллик Супер” 1 л/га меъёрда сепилади. Бир йиллик бегона ўтларга қарши, экишдан олдин гектарига 50 фоизли “Гезагард” – 2–3 кг, 20 фоизли “Набу” препарати 1,5 кг/га. дан бегона ўтлар 1–2 чинбарг чиқарган вақтда, 12,5 фоизли Фюзилад Супер препарати гектарига 1–2 кг ҳисобида бегона ўтлар уруғи 2–4 та барг чиқарган вақтида пуркалади.\nКартошка ҳосилдорлигини оширишнинг асосий омилидан бири бу – экин навини тўғри танлаш ва сифатли уруғлик экиш ҳисобланади.\nЭртаки муддатда экиладиган картошка экиш жараёни асосан февраль–март ойларига тўғри келади. Тавсия бўйича эртаки муддатда экиладиган картошка майдонлари кузда тайёрланмаган бўлса, ерларни ҳайдаб, текислаб ҳар гектарига 25–30 тонна чириган маҳаллий ўғит, фосфор, калийли ўғитларни 70–75 % солинади, чизель ва мола қилиниб КРН-2,8А, КРО-4 русумли культиваторлар ёрдамида 70 см ёки 90 см оралиқда суғориш эгатлари олиниб экишга тайёрланади.\nУндириб экилган уруғлик картошка туганаклари ҳосилини эрта пишишини, юқори ва сифатли ҳосил олишни таъминлайди. Ундирилган туганакларни баҳорги муддатларда экиш ундирилмаган туганакларни экишга қараганда ҳосилни 12–15% ошириб, 10–15 кун эрта пишишига имкон беради.\nМаҳаллий шароитда тайёрланган уруғлар ундириш хоналарига экишдан 30–35 кун олдин, четдан келтирилган уруғликлар 20–25 кун илгари қўйилади. Ундириш хонасида ёруғлик ва 18–22 оС даража иссиқ ҳарорат яратилиши лозим. Туганакнинг яшил нишлари экиш давригача 0,5–1 см. дан ошиқ ўсиб кетишига йўл қўймаслик лозим, акс ҳолда экиш даврида синиб кетади. Уруғликларни катта кичикларига қараб алоҳида экилади. Бунда ўсимликларни ердан униб чиқиши, ўсиб-ривожланиши ҳамда ҳосил етилиши бир хил бўлишини таъминлайди. Бунда 50–60 граммлик туганакларни экиш мақсадга мувофиқ. 80 грамм ва ундан юқори вазнли туганакларни 2–3 бўлакка бўлиб экиш мумкин.\nКартошкани экиш олдиндан тайёрлаб қўйилган майдонга картошка эккич ёки қўлда экиш ишлари амалга оширилади. Экиш чуқурлиги 7–9 см, схемаси эса 70х30 см ёки 90х25 см. ни ташкил этади. Картошка касалликларини олдини олиш мақсадида 2,5 фоизли “Максим” (0,4 л/т), 31,2 фоизли “Селес-топ” (0,6 л/т), 69 фоизли “Акробат МЦ” (2,0 кг/т) препаратларидан бирортаси билан туганакларга ишлов бериш тавсия этилади.\nЭкиш тугаллангач, уруғлар униб чиқиш давргача ёғингарчилик кўп бўлиб, эгат устида қатқалоқ вужудга келган майдонларга уруғларнинг бир текис, тўлиқ униб чиқишини таъмин этиш қатқалоққа қарши бир-икки маротаба ишлов берилади. Майдонлар уруғлик тўлиқ униб чиққунча об-ҳаво ва ер шароитига кўра 1–2 марта суғорилади.\nИссиқсевар томатдош экинлардан помидор, ширин қалампир, бақлажон экинлари уруғларини очиқ майдонларга тўғридан-тўғри экиш ишлари об-ҳаво шароитига қараб март ойининг 3-декадасида амалга оширилади. Бунинг учун ер майдонлари тайёрлаш ишлари ўта сифатли бажарилиши лозим. Куз ойларида 30–40 см чуқурликда шудгор қилинган ер майдонлари март ойида икки марта чизелланиб, малолангач, 70 см оралиқда КРН-2.8А, КОН-2.8 ёки КРО-4 русумли культиваторлар ёрдамида эгат олинади.\nЭгат олингандан сўнг унинг устига чиринди ва фосфор-калий ўғитлари аралашмаси лента усулида тўшаб чиқилади. Бу тўшалган аралашма эгат тўғриланганда тупроқ билан қоришиб кетади. Экиш эгатлари эни 50 см кенгликдаги қора полиэтилен плёнка билан мульчаланади. Плёнканинг ҳар икки тарафидан 10 см қисми тупроқ билан ёпилади. Плёнкани эгат юзасидаги очиқ қисмини симметриясидан ҳар 25–30 см оралиқда 2–2,5 см кенликда тешилиб 1,5–2 см чуқурликда помидор, ширин қалампир ва бақлажон уруғлари экилади. Қора плёнка остига экилган уруғлар эрта ва тўлиқ униб чиқади. Майдоннинг плёнка билан ҳимояланган қисмида бир йиллик бегона ўтларни униб чиқиши ва ўсиб-ривожланиши тўхтайди, тупроқ юмшоқ ва нам ҳолда сақланади. Ушбу парваришлаш усули қўлланилганда ўсимликларнинг илдиз қисми бақувват бўлиб ривожланади, тупроқнинг чуқурроқ қатламигача ўсиб бориши таъминланади.


ГУВАНЧМУҲАММАД ОВЕКОВ НАМАНГАННИНГ “РОНАЛЬДИНЬО”СИ БЎЛА ОЛАДИМИ??? - 1 Апреля 2009 - ФК "Навбахор" фан клуби сайти\nГлавная » 2009 » Апрель » 1 » ГУВАНЧМУҲАММАД ОВЕКОВ НАМАНГАННИНГ “РОНАЛЬДИНЬО”СИ БЎЛА ОЛАДИМИ???\nГУВАНЧМУҲАММАД ОВЕКОВ НАМАНГАННИНГ “РОНАЛЬДИНЬО”СИ БЎЛА ОЛАДИМИ???\nГУВАНЧМУҲАММАД ОВЕКОВ. Ушбу футболчи мамлакатимиздаги мухлисларга яхши таниш. 2005 йилги мавсумни Наманганнинг «Навбаҳор» жамоаси таркибида ўтказган туркманистонлик ҳужумчи икки йиллик танаффусдан сўнг яна юртимизга қайтди. Фаолияти давомида Украина, Россия ва Қозоғистон чемпионатларида иштирок этиб, ўзига хос обрў-эътиборга эга бўлган футболчининг яна «Навбаҳор» таркибида майдонга тушиши наманганлик мухлисларни хурсанд қилди. Негаки, Овеков 2005 йил мавсумидаги муносиб ўйини орқали нафақат ишқибозларда, балки мутахассисларда ҳам илиқ таассурот қолдирганди.<?xml:namespace prefix = o ns = "urn:schemas-microsoft-com:office:office" />\nФутболчи дастлабки уч тур давомида олдингидек ёрқин ўйин кўрсата олмади. Лекин «Навбаҳор» мухлисларининг Овековдан умидлари катта. Ҳар қандай вазиятда жамоадошларини ортларидан эргаштириб, ғалаба сари руҳлантира оладиган ўйинчиларга эътибор доимо катта бўлган. Гуванчмуҳаммадни ана шундай футболчилар сирасига қўшиш мумкин.\nГуванчмуҳаммад Овеков 1981 йил 2 февралда Ашхобод шаҳрида туғилган. Ўз фаолияти давомида «Ниса» (Ашхобод), ЦСКА (Киев), «Ворскла» (Полтава), «Арсенал» (Киев), «Навбаҳор» (Наманган), «Заря» (Луганск), «Харьков» ФК (Харьков), «Жетису» (Толдиқўрғон) жавмоаларида тўп сурган. 2009 йилги мавсумдан яна «Навбаҳор»да. Ўзбекистон олий лигасида 22 ўйинда майдонга тушиб, рақиблар дарвозасига иккита гол урган.\n- Гуванчнинг чемпионат ҳақидаги фирклари\nЧемпионатнинг очилиш маросимида ўз майдонимизда мухлисларни хурсанд қилолмадик. «Олмалиқ» билан бўлган ўйиндан кейин иш-қибозларимиз олдидаги айбимизни ювишимиз талаб этиларди. Шу сабабли Ғузорда нималарга қодир эканлигимизни амалда намойиш этишни мақсад қилгандик. Худога шукр, «Шўртан»дан уч очко олишни уддаладик. Гарчи шу куни майдонда 15 дақиқагина тўп сурган бўлсамда, қолган жамоадошларим муносиб ўйин кўрсатишди. Ўша учрашувда ташаббус кўпроқ биз томонда бўлди. Вазиятлардан унумли фойдаланганимизда, ҳисоб йирикроқ кўриниш олган бўларди. Қолаверса, майдоннинг ҳолати кўнгилдагидек бўлмасада, жамоамиз ўз иродасини намойиш этган ҳолда мақсадига эришди.\nДастлабки учрашувларда ҳар доим ҳам осон кечмаган. Бесаранжомлик, ҳис-ҳаяжон юқори бўлади. Боз устига, мухлислар билан тўлиб-тошган ўйингоҳда ҳиссиётларни жиловлаш қийин кечади. Бундай шароитда муносиб тарзда ўйин кўрсатиш мушкул. Ўйлашимча, кейинги турларда қандай кучга эга эканлигим кўзга ташланади. Чинданам «Олмалиқ» билан баҳсда тўлиқ куч билан ўйнолмадим. Худо хоҳласа, кейинги ўйинларда мухлислар ишончини оқлайман.\nРаҳим Қурбонмамедовдан ташқари, клуб раиси Мухтор Усмонов ҳам «Навбаҳор»га қайтишимда муҳим роль ўйнади. Сўнгги мавсумни Қозоғистоннинг «Жетису» клубида ўтказгандим. Чемпионат якунига етгач, жамоада бош мураббий ўзгарди. Янги мутахассис таркибни бутунлай ўзгартиришни бошлаганди. Шу сабабдан олдинги таркибдан фақатгина икки футболчи қолганди, холос. Қисқаси, мураббий жамоага ўзи билган ва таниган ўйинчиларни таклиф этганди. Толдиқўрғонликлар билан тузилган шартномам яна бир йил амалда бўларди. Шунинг учун у ерда қолиб, захирада ўтиришим ёки бўлмаса ўринбосарлар сафида ҳаракат қилишим мумкин эди. Бироқ буни истамадим ва «Жетису»ни тарк этдим.\nНаманганга келганимдан хурсандман. Негаки, Наманганда майдонга тушиш учун имкониятлар етарли. Боз устига, жамоанинг мухлислари ҳам сизни ҳар доим муносиб тарзда қувватлаб, яхши тўп суришингизга туртки бериб туришади. Шу жиҳатдан олиб қараганда, «Навбаҳор»да фаолият юритиш мароқли. Қозоғистонда эса у қадар қизиқарли эмасди. У ерда фақат пул учун ўйнаш мумкин, холос. 20-30 нафар мухлис қаршисида кимни ҳам иштиёқ билан ўйин кўрсатгиси келарди?\nАйни пайтда Ўзбекистонда ҳам кучли клублар сони кўпайиб қолди. Мисол учун, «Пахтакор», «Бунёдкор» клублари Қозоғистон суперлигасидаги ҳар қандай жамоа билан бемалол куч синай олишади. Умуман олганда, савияни бир хил, деб баҳолаш мумкин. Фарқи шундаки, Қозоғистонда моддий томон бироз устунроқ. Лекин бу борада ҳам секин-аста тенглик юзага келмоқда. Масалан, «Пахтакор» ҳамда «Бунёдкор»нинг ҳозирги иқтисодий аҳволи аъло даражада. Яна бир жиҳат шундаки, Қозоғистоннинг ўртамиёна клублари ҳам молиявий томондан муносиб тарзда таъминотга эгалар.\nКучли рақобатга жавоб бера оладиган клублар сонининг кўпайганини Ўзбекистон футболидаги муҳим ўзгариш деса бўлади. Айни пайтда чемпионатда кучсиз жамоанинг ўзи йўқ. Барча клублар ўз олдиларига юқори ўринлар учун курашиш мақсадини қўймоқдалар. Аввалги йилларда олдиндан ўз майдонингиздаги бир нечта ўйинни ғалаба билан якунлашингизни тахмин қилишингиз мумкин эди. Ҳозир эса кўплаб жамоалар меҳмонда ҳам муносиб тўп суриб, ижобий натижага умид қилишмоқда. Ўзбекистон футболи учун бу анча яхши жиҳат ҳисобланади.\nНамангандан кетганимдан кейин Украина биринчи дивизиони иштирокчиси «Заря» клуби таркибига қўшилдим. Ўша пайтда жамоанинг олдига элитага чиқиш вазифаси қў-йилганди. Иккинчи даврани ушбу жамоа таркибида муносиб тарзда ўтказдим. Негаки, учрашувларнинг барчасида ғалабани нишонлаб, олдимизга қўйилган вазифани уддаладик. Ке-йин «Харьков» ФКдан тушган таклифни қабул қилиб, Украина олий дивизионида ҳам тўп суриш бахтига муяссар бўлдим. 2008 йилги мавсумни эса юқорида айтганимдек, Толдиқўрғоннинг «Жетису» клубида ўтказдим. Бу вақт оралиғида Туркманистон терма жамоаси таркибида халқаро учрашувларда ҳам қатнашдим.\nУкраинада ҳозир ривожланиш кузатилмоқда. Кучли клублар сони кўпаймоқда. Олдинлари у ерда ҳам саноқли жамоалар ғолиблик учун кураш олиб боришарди. Ҳозир эса даъвогарлар сони ортган. Майдонларнинг сифатига ҳам алоҳида эътибор бериляпти.\nҲа, жамоа 2008 йилда сира ўзига ўхшамаганини эшитдим. Бевосита бу йилги мавсумдаги иштирокимизга тўхталадиган бўлсам, Наманганга юқори натижаларни қайд этиш учун келдим. Юқори ўнликдан жой олиш ёки лигада «жон» сақлаш учун курашиш «Нав-баҳор»га хос эмас. Шундай бўлганида, жамоага қайтмаган бўлардим. Мақсадимиз, ишқибозларимиз ишончини оқлашдан иборат. Бу вазифани уддалаш мумкин. Таркибимизга эътибор қаратадиган бўлсангиз, унда муносиб ўйинчилар йиғилишганини кўрасиз.\nНавбаҳор билан бир йил муддатга шартнома тузганман. Мавсум тугаганидан кейин эса кейинги режалар хусусида ўйлаб кўраман.\nПросмотров: 924 | Добавил: vhz13 | Рейтинг: 0.0/0\n1 jamshid alijanov (29.04.2009 17:01) [Материал]\ngivanchmuhammad ovekov sendan unidimiz katta sen ranadinio bilishga harak qil axir u ham odam bolasi harakat qiseiz albatta bolasiz biz esa sizni va jamoadoshlarizni liverpol muhlislaridek qushiqlar kuylab qollaymiz va sizni va navbahorni yomon deganlar bilan har qanday jangga tayyormiz faqat oldinga hali siz va navbahorni buyk buyk ishlar va marralar kutmoqda omad sizga va navbahorga doimo yor bolsin


Архивы СЕШАНБА - tafsilar.info\n16 Fevral 09:52 by Редакция\nСиноптикларнинг хабар беришича, бугун, 16 феврал, сешанба куни тоғли ҳудудларда қор кўчиши ҳолати сақланиб қолади. Ўзбекистонда у кичик, бироз булутли, ёғингарчилик бўлмайди. Баъзи жойларда туман тушиши мумкин. Шарқий шамол 7-12 м/с. Ҳарорат 19-24° С. Тошкентда бироз булутли, ёғингарчилик бўлмайди. Шарқий шамол 3-8 м/с. Ҳарорат 20-22° С. Республиканинг тоғли ҳудудларида у кичик, жойларда бироз булутли, ёғингарчилик\n2021 йил 26-январ учун об-ҳаво маълумоти\n26 Yanvar 10:37 by Редакция\n«Ўзгидромет» Ўзбекистонда 26 ва 27 январ кунлари тоғли ҳудудларда қор кўчкиси ҳолати сақланиб қолганлигини хабар қилди. Мамлакат ҳудудида кичик, жойларда бироз булутли, ёғингарчилик бўлмайди. Шарқий шамол 7-12 м/с. Ҳарорат 3-8 ° С Тошкентда бироз булутли, ёғингарчилик бўлмайди. Шарқий шамол 3-8 м/с. Ҳарорат 4-6° С Республиканинг тоғли ҳудудларида у кичик, жойларда бироз булутли, ёғингарчилик бўлмайди. Қор\n26 ЯНВАРМАЪЛОМОТИОБ-ҲАВОСЕШАНБАЎЗБЕКИСТОНҚОР КЎЧҚИСИ ХАВФИ\n07 Dekabr 18:01 by Редакция\nЖорий 2020 йилда Конституция куни иш кунига тўғри келади – 8-декабр, сешанба. Ушбу кун расман ишламайдиган кун деб эълон қилинди. ЎзА хабарига кўра қўшимча дам олиш кунлари берилмайди. Ўзбеклар фақат 8 декабрда дам олишади. Таъкидлаш жоизки, бугун, 7 декабр куни ўзбекистонликлар ишни белгиланган иш жадвалидан бир соат олдин тугатиши мумкин. Бу республика Меҳнат кодексининг 121-моддасида\nБАЙРАМДАМ ОЛИШ КУНИКОНСТИТУЦИЯ КУНИСЕШАНБАҚЎШИМЧА\n17 Noyabr 10:24 by Редакция\nЎзбекистонда бироз булутли, ёғингарчилик бўлмайди. Ғарбга 7-12 м/с га ўтиш билан шарқий шамол. Ҳарорат 2-7° С гача. Тошкентда бироз булутли, ёғингарчилик бўлмайди. Ғарбга ўтиш учун шарқий шамол 5-10 м/с. Ҳарорат 4-6° С. Республиканинг тоғли ҳудудларида бироз булутли, ёғингарчилик бўлмайди. Ғарбга 7-12 м/с га ўтиш билан шарқий шамол. Ҳарорат 1-6° совуқ. Тошкент: Кундузи +2…+7 °C эрталаб туман\n2020 йил 10-ноябр куни Ўзбекистонда об-ҳаво\n10 Noyabr 10:09 by Редакция\nМетеорологларнинг прогнозларига кўра, бугун Ўзбекистонда ҳаво бироз булутли, ёғингарчилик бўлмайди. Шарқий шамол 7-12 м/с. Ҳарорат 13-18°. Тошкентда энгил, баъзан бироз булутли бўлади, ёғингарчилик бўлмайди. Шарқий шамол 3-8 м/с. Ҳарорат 14-16°. Республиканинг тоғли ҳудудларида ҳаво бироз булутли бўлади, ёғингарчилик бўлмайди. Шарқий шамол 7-12 м/с. Ҳарорат 5-10° C Тошкент: Кундузи +14…+16 °C қисман булутли. Андижон: Кундузи +10…+15° C,\n10 НОЯБР 2020 ЙИЛБУГУНОБ-ҲАВОСЕШАНБАТОШКЕНТЎЗБЕКИСТОН


Ургутда ер солиғи нега баланд? - zarnews.uz\nУргутлик фермерлар билан суҳбатлашиб қолганимизда “суғориладиган ер учун тўланадиган солиқ ставкаси бошқа жойларга нисбатан бизда жуда юқори” дейишди. Айтишларича, илгари туманда асосан тамаки етиштирилгани ва бу ўсимликдан манфаатдорлик юқори бўлгани боис ер солиғи ҳам ана шу даромаддан келиб чиқиб, бошқа ҳудудларга нисбатан юқори белгиланган.\n– Ўтган асрнинг 90-йилларигача туманимизда 55-60 минг тонна тамаки етиштириларди ва бунинг даромади ҳам кўп эди, – дейди кўп йиллар тумандаги жамоа хўжалигига раҳбарлик қилган фахрий қишлоқ хўжалик ходими Абдузойир Зиёев. – Жамоа хўжалиги ҳам, хўжалик аъзолари ҳам ҳар йили яхши даромад қиларди. Ўша пайтларда ер солиғи шундан келиб чиқиб белгиланган. Аммо бугун вазият бутунлай ўзгарди. Ҳозир туман бўйича 3 минг тоннага яқин тамаки етиштирилади, холос. Фермерларнинг ҳам, аҳолининг ҳам мазкур тармоқдан манфаатдорлиги аввалгидек эмас. Лекин суғориладиган ерлар учун солиқ ҳисоблашда ўша юқори ставка сақланиб қолган.\nАна шу гаплар туртки бўлиб, Ўзбекистон Республикаси Президентининг 2018 йил 26 декабрдаги “Ўзбекистон Республикасининг 2019 йилги асосий макроиқтисодий кўрсаткичлари прогнози ва давлат бюджети параметрлари ҳамда 2020-2021 йилларга бюджет мўлжаллари тўғрисида”ги (ПҚ-4086) қарорининг 16-иловаси (юридик ва жисмоний шахслардан олинадиган ер солиғи ставкалари) билан танишиб чиқдим. Суғориладиган жамоат қишлоқ хўжалик ерлари учун ундириладиган ер солиғининг базавий ставкаларига эътибор қаратдим. Биринчи тоифали 1 гектар ер учун солиқнинг базавий ставкаси вилоятимиз туманлари орасида энг паст кўрсаткич Пахтачи ва Нуробод туманларида (23316,40 сўм) бўлса, энг юқориси Ургутда экан – 51767,60 сўм.\nТупроғининг балл бонитети Ургутнинг ерларига нисбатан юқори бўлган Тойлоқ, Самарқанд, Булунғур туманларида эса бу кўрсаткич 27179,90 ва 27979,00 сўмни ташкил этади.\nМамлакатимизнинг бошқа ҳудудлари билан таққослаганда ҳам Андижоннинг Пахтаобод туманидан кейин Ургутда суғориладиган жамоат қишлоқ хўжалик ерлари учун ундириладиган ер солиғининг базавий ставкаси энг юқори экан.\nАйни пайтда Ургут туманида қишлоқ хўжалигида фойдаланиладиган ерларнинг асосий қисми насос станциялари орқали суғорилишини ҳисобга олиб, ушбу масалани кўриб чиқиш керакка ўхшайди.\nТеглар: Ургут мол-мулк ва ер солиғи


«КЕЛГУСИ МАШҒУЛОТНИ КУТАМАН...» - Ўзбекистон овози газетаси\n«КЕЛГУСИ МАШҒУЛОТНИ КУТАМАН...»\nФарғона вилоят партия кенгаши ўтказаётган сиёсий ўқувларда асосий эътибор ЎзХДП мафкураси, дастурий мақсад ва вазифалари тарғиботига қаратилмоқда.\n«Истиқбол» ёшлар қаноти бўлими ташкил этаётган ўқувларда сиёсий технологиялардан кенг фойдаланишга, мавзунинг таҳлилий жиҳатларига алоҳида эътибор қаратилаётгани, айниқса, яхши самара бермоқда. Тадбирлар баҳс-мунозараларга бой ўтмоқда, ёшларда эркин фикрлаш, воқелик ва ғояларга шахсий муносабат билдира олиш кўникмаси тобора кучайиб боряпти.\nАна шундай ўқувларнинг бири Тошкент ахборот технологиялари университетининг Фарғона филиали талабалари, ёш ўқитувчилар, партия фахрийлари иштирокида ўтказилди.\n— Бугунги ўқувимизда аввалдан тайинланган маъруза ҳам, маърузачи ҳам йўқ. Фақат мавзуни танладик, — дея машғулотни бошлади «Истиқбол» ёшлар қаноти Фарғона вилоят бўлими етакчиси Шоҳрух Ўктамов. — Биз вилоятимизни ижтимоий-иқтисодий ривожлантириш бўйича амалга оширилаётган ишларни муҳокама этамиз. Фикр-лаш учун беш дақиқа вақт ажратилади.\nАхборот-маърифат хонаси бирдан жонланиб кетди. Ўқув иштирокчилари — ёшлар бир-бирлари билан маслаҳатлашишга, ўз хулосаларига ҳамфикрлар топишга киришди.\n— Биз бу мавзуни тўсатдан эълон қилмадик, — дейди Шоҳруҳ Ўктамов. — Аввалги машғулотда иштирокчилар мавзуга оид видеолавҳалар билан таништирилган. Ёшларимиз шу асосда вилоятимиздаги кўрсаткичлар, эришилган натижалар ҳақида фикр юритиши керак.\nЎқув жараёнини кузатиш, ёшлар жавоби, уларнинг фикр-мулоҳазаларини таҳлил қилиш, муносабат билдириш учун халқ депутатлари вилоят Кенгашидаги ЎзХДП гуруҳи аъзоси, «Нуроний» жамғармаси вилоят бўлими кенгаши раиси Топволди Холдоров таклиф этилганди.\n— Очиғи, сиёсий ўқув бундай ўзига хос усулда олиб борилишини кутмагандим, — дейди у. — Ёшларни қаранг, тезда бир неча гуруҳларга бўлиниб, бир-бирлари билан баҳслашиб, фикрлашиб, ижодий изланишяпти. Энди менга ҳам тайёрлаб келган маърузам керак бўлмай қолди. Улар билан баҳсга киришишга тайёрланай.\nБерилган вақт ҳам тугади. Иштирокчилар бирин-кетин сўз сўраб қўл кўтара бошлашди.\n— Мамлакатимизнинг иқтисодий салоҳияти тобора юксалиб, жойларда саноат, ишлаб чиқариш ҳажми ўсиб бормоқда. Бу жуда қувонарли ҳолдир, — дейди Тошкент ахборот технологиялари университети Фарғона филиали 3-курс талабаси Искандар Турсунов. — Буни вилоятимиз мисолида таққослайдиган бўлсак, қатор яхши кўрсаткичларга эришилганига гувоҳ бўламиз. Масалан, ҳудудий маҳсулот ҳажми, саноат ишлаб чиқариш, бажарилган пудрат ишлари салмоғи анча юқори. Хўш, биз, ёшлар бунга қандай ҳисса қўшишимиз мумкин? Менимча, партия вилоят кенгашининг «Истиқбол» ёшлар қаноти талабаларни шу мақсад йўлида бирлаштириши керак. Биз ёзги таътил вақтида шаҳар-туманлардаги долзарб объектлар қурилишида иштирок этсак, капитал маблағлар ўзлаштирилишига ҳисса қўшган бўламиз ҳамда мустақил ҳаёт сабоғини оламиз.\nЗалда ўтирган ёшлар бу таклифни қўллаб-қувватлашди.\nШоҳруҳ Ўктамов ва Топволди Холдоров ўзаро бир муддат маслаҳатлашиб олгач, бирин-кетин сўз олишди:\n— Биз бу таклифни ишлаб чиқамиз ва 2015 йилда вилоятимизда талабалар меҳнат жамоалари сонини икки баробарга кўпайтирамиз.\n— «Нуроний» жамғармаси вилоят бўлими ҳар бир ёшлар меҳнат жамоасига биттадан тажрибали фахрий қурувчини бириктиради.\nЖавобдан завқланиб кетган ўқув иштирокчилари бу таклифни ҳам қарсаклар билан маъқуллашди.\nОчиғи, модератор энди кимга сўз беришни ҳам билмай қолганди. Сабаби, ўтирганларнинг барчаси қўл кўтариб турарди. Ўқув машғулоти чоғида Фарғона компьютер технологиялари касб-ҳунар коллежи ўқитувчиси Шерзод Тошматов, Тошкент ахборот технологиялари университети ўқитувчиси Абдумалик Абдуқодиров, талабалар — Жўрабек Қодиров, Диёрбек Абдуллаев каби ўн нафардан ортиқ ёшлар мавзу юзасидан ўзларининг таҳлилий фикрлари, амалий таклифларини билдирдилар.\n— Ёшларимиз қанчалар билимли ва масъулиятли эканидан қувончим ичимга сиғмаяпти, — деди Топволди Холдоров ўқув якунида. — Барча машғулотларда ЎзХДПдан сайланган вилоят ва шаҳар, туман Кенгашлари депутатлари, партия фахрийлари иштирокини албатта таъминлаймиз. Бу бир жиҳатдан биз учун ҳам фойдали бўлади, деб ҳисоблайман.\nПартия фаоли мавзу юзасидан ёшларнинг жавобларини юқори баҳолади, ҳар бир нотиқнинг ютуқларини таъкидлаб, вилоятда олиб борилаётган бунёдкорлик ишлари, ишлаб чиқаришдаги модернизация, қишлоқ хўжалигидаги ислоҳотлар, маънавий-маърифий тадбирлар ҳақида сўзлади.\n— Мен сиёсий ўқувда илк бор қатнашдим ва у бунчалик қизиқарли ўтади деб кутмаган эдим, — дейди Фирдавс Қодиров. — Энди келгуси машғулотларни ҳам қизиқиш билан кутаман.


«НООДАТИЙ ЕЧИМ»НИ СИНГДИРИШ ҚИЙИНРОҚ АСЛИДА\nҒиждувонлик коллеж ўқувчиси мини-трактор ясади\nИнновацион ғоя атамаси тез-тез қўлланилмоқда. Хўш, тилимизда «ноодатий ечим» маъносини ҳам берадиган инновацион ғоя нима дегани? У ҳаётимизда қандай акс-садо беради, мамлакат тараққиётида қандай роль ўйнайди?\nСоддароқ айтилса, инновацион ғоя бу — техника, технология, меҳнатни ташкил этишда фан ва илғор тажрибалар ютуқларига асосланган янги киритилган тартиб-қоидадир. Унинг пайдо бўлиши ортида узоқ йиллик изланишлар, машаққатли меҳнат ётади, албатта. Аммо яна бир ҳаётий синовдан ўтган фактдан юз ўгириб бўлмайди: инновацияни яратишдан кўра, уни сингдириш қийинроқ.\nЮртимизда 2018 йил — Фаол тадбиркорлик, инновацион ғоялар ва технологияларни қўллаб-қувватлаш йили, деб эълон қилинди. У ёки бу соҳада ўзининг инновацион ғоялари билан чиқаётган юртдошларимиз сони ҳам кундан-кунга кўпаймоқда. Бундан кўзланган мақсад тадбиркору фермерлар, умуман, қайси соҳа бўлмасин, ишини енгиллатиш, ҳосилдорлик ва даромад олишни ошириш ва тежамкор усулларни жорий этиш. Ана шундай инсонлардан бири қишлоқ хўжалиги ва томорқачиликда жуда қўл келадиган мини-трактор ясаган Бухоро автомобиль йўллари касб-ҳунар коллежи битирувчиси ғиждувонлик Шаҳзод Жабборовдир.\n— Болалигимдан техникага қизиқаман, — дейди Шаҳзод ЖАББОРОВ. — Аслида бунга тракторчи бўлган бобом сабабчи, десам ҳам бўлади. Мини-тракторни ясаганимга эса уч йил бўлди.\n— Унинг афзалликлари нимада?\n— Тўғри, ҳозирда заводлардан мини-тракторлар чиқади. Аммо мен ясаган мини-тракторнинг улардан афзал жиҳатлари бор. Аввало, унинг вазни анча енгил, тежамкор, бошқа мини-тракторларга қараганда икки баравар кам дизель ёнилғиси сарфлайди. Ундан боғ ишларида фойдаланиш мумкин. Кичик томорқа, гулзор ва иссиқхоналар ичида ҳам бемалол ишлатса бўлади. 15-20 сотих майдонни ҳайдаш, бороналаш учун 3-4 литр ёнилғи сарфлайди. Хуллас, дала ва томорқа ишларида беқиёс ёрдамчи.\n— Бу инновацион ғояни техникани яхши тушунадиган мутахассисларга ҳам кўрсатгандирсиз?\n— Албатта. Жорий йилнинг 14 январида Ватан ҳимоячилари кунига бағишлаб ўтказилган техник конференцияда ўз мини-тракторим билан иштирок этдим. Унда жами 14 нафар инновацион ғоя муаллифлари иштирок этди. Улар ичида мутахассислар менинг ишланмамга юқори баҳо беришди ва биринчи ўринни олдим.\n— Худди шундай мини-тракторлар ишлаб чиқаришни кўпайтирмоқчиман. Бунинг учун бизда ҳамма шароит етарли. Бундай тракторнинг деталлари ва унга ишлатиладиган металлар, эҳтиёт қисмларнинг ҳаммаси ўзимизда топилади. Четдан келтиришдан кўра, жуда арзонга тушади ва маблағлар ўзимизда қолади.\nШунингдек, янги ишланмалар устида бош қотиряпман. Айни дамда катта тракторга ўрнатиладиган пичан ўрадиган ускунага янгилик киритиш устида ишлаяпман. Кўпинча хашак ўрилганда пастки 5-10 сантиметрли қисми ўрилмай қолиб кетади. Ишланмамда эса уни янада тозароқ (қиртишлаб) ўрадиган мосламани киритиш назарда тутилади.


Ногиронлик ижтимоий муаммо сифатида. Ўзбекистонда ногиронлиги бор инсонларнинг ҳақ-ҳуқуқлари ва реал турмуш тарзлари ҳақида | imkoniyat.uz\n1. Ногиронлик тушунчанинг ўзидан бошлайлик. Ўзбекистонда ногиронликни аниқлаш билан боғлиқ қандай муаммолар мавжуд?\nОйбек Исоқов, Ўзбекистон ногиронлар жамиятининг раиси: Ўзбекистонда замонавий талабларига ва тараққиётга мос келмайдиган, ўтган асрда қабул қилинган ногиронлик тушунчаси ва ногиронлиги бор инсонларни рўйҳатга олиш амалиёти мавжуд. Ногиронликни расмийлаштириш жараёни қийин ва камситувчи бир нарса. Одамлар тиббий-меҳнат эксперт комиссияси(ТМЭК)га соғлиқларида муаммо доимий ҳолат бўлганлигини ҳар доим исботлаб юриши керак. Масалан, бир қатор тиббий маълумотнома ва тиббий диагнозга эга бўлган одам, ногирон эканлигини янада тасдиқлаш мақсадида касалхонада икки ой давомида ўз пулини сарфлаб даволаниши керак. Ушбу комиссия “тиббий-меҳнат” деб номлансада, кўпинча унинг таркибида ногиронларни касбий ва ижтимоий реабилитация қилиш бўйича бирорта ҳам мутухассис йўқ. Натижада, биринчи ва иккинчи гуруҳдаги ногиронларнинг хужжатларига “ишга лаёқатсиз” муҳри қўйилади. Одамлар ушбу жараённи ҳар йил бошдан кечиришга мажбурдир.\nДилмурод Юсупов, Сассекс университетининг докторанти ва «Буюк келажак» эксперт кенгаши аъзоси: Биз муаммони қонунимизда ногиронликнинг ҳозирги таърифида кўришимиз мумкин. «Ўзбекистон Республикасида ногиронларнинг ижтимоий ҳимояси тўғрисида»ги Қонунда «жисмоний ёки ақлий нуқсонлари борлиги туфайли турмуш фаолияти чекланганлиги муносабати билан ижтимоий ёрдам ва ҳимояга муҳтож бўлган шахс ногирон ҳисобланади» дея таъриф берилади. Шундай қилиб, ногиронлик касалликка ёки инсон танаси аъзоларининг функциялари бузилишига тенглаштирилади. Аммо, БМТнинг Ногиронлар ҳуқуқлари тўғрисидаги Конвенциясида «ногиронлик — тана функциялари бузилган инсонлар ҳамда муносабат ва инфратузилма билан боғлиқ тўсиқларорасидаги ўзаро алоқа натижасида вужудга келадиган ҳолат» деб таъкидланади. Бошқача қилиб айтадиган бўлсак, бу нафақат инсон танасининг нуқсонлари, балки қулай атроф-муҳит йўқлиги ва бундай одамларнинг жамият ҳаётида иштирок этишига қаршилик қилаётган тўсиқлар ва салбий стереотиплардир.\n2. 27 йил мобайнида Ўзбекистондаги тўсиқсиз муҳит мавжудлиги ҳақида гапириш мумкин эмас. Давлат нимага эътибор бериши керак? Қонунларга кўра, агар офисларда рампалар бўлмаса, бино мослаштирилмаган бўлса ва ногиронлар учун 3% бандлик квотаси бўлмаса, ташкилотлардан жарима олинади. Нима учун бу механизм ишламайди?\nАбдулла Абдуҳалилов, Ўзбекистон Миллий университети профессори ва Ўзбекистон ногиронлар жамияти раисининг ўринбосари: Мамлакатимизда тўсиқсиз муҳит ҳақида гапирганда, “Қаерда тўсиқ йўқ?” деган савол маъқул бўларди. Уларни ҳамма жойда учратамиз. Устуворликлар ҳақида гапирсак, мен тўсиқсиз муҳитни ривожлантириш дастурини ишлаб чиқишимиз кераклигини айтишим мумкин. Бу дастур безак учун бўлмаслиги керак. Тарих шуни кўрсатадики, ногиронлиги бор одамларнинг ҳуқуқ ва манфаатларини самарали ҳимоя қилиш учун, уларнинг ўзлари сиёсатда намоён бўлганда амалга ошади. Биз кўп йиллардан буён сайловларда иштирок этамиз, номзод сифатида ногиронлар ҳаракатининг вакилларини тайинлаймиз, аммо афсуски, Олий Мажлис депутатлигига ҳалигача ҳеч ким танланмаган. Ижро этувчи ҳокимиятдаги вазият ҳам айнан шундай- ногиронлиги бор одамларнинг манфаатлари учун давлат сиёсати даражасида лобби йўқ. Муаммолар кўп ва уларга “Nothing about us without us”,(«Бизсиз биз ҳақимизда ҳеч нарса») БМТ принципи асосида эътибор қаратиш керак. Аммо бизда бу принцип йўқдир. Аксинча, Қирғизистон Республикаси парламентида кўзи ожиз депутат бор, мамлакатимизда эса буни ҳатто маҳалаларда учратмайсиз. Охирги пайтларда нодавлат ташкилотлари ногиронлар ҳуқуқлари бўйича айрим қонунларни қабул қилишда мутахассислар сифатида кўпроқ иштирок этмоқда, бироқ мунтазам мулоқот йўқ.\nИшламайдиган қоидалар ҳақида гапирганда, бу ерда 4 асосий тўсиқ мавжуд. Биринчиси, жамоатчилик назорати механизмининг йўқлиги – фуқаролик жамияти институтлари давлат томонидан тенг ҳамкорлар сифатида кўринмайди, чунки бизда нодавлат ташкилотлар давлат олдида жавобгар. Иккинчи тўсиқ – жамият ва ногиронлар жамиятининг ишга жойлашиш квотаси ҳақида ҳамда жарималар тўғрисидаги билимсизлик. Учинчидан, ҳукумат ва фуқаролик жамияти ўртасида инсон ҳуқуқларини ҳимоя қилиш тадбирларини биргаликда кузатиш механизмининг заифлиги. Тўртинчидан, жарима кўпинча ногиронлиги бўлмаган ёки ногиронлар ҳаракатига умуман алоқаси бўлмаган одамлар томонидан кўриб чиқилади. Маълум объектлар қурилишини баҳоловчи марказга эҳтиёжимиз бўла туриб, баҳолашда иштирок этадиган мувофиқлаштирувчи органимиз мавжуд эмас. Мен ногиронларнинг турли тоифаларини вакили бўлган нодавлат ташкилотларни бирлаштирганимиз сабабли, Ўзбекистон ногиронлар ассоциацияси бу иш билан шуғулланиши мумкинлигига ишонаман.\nОйбек Исоқов: Тошкентда бино ва иншоотларнинг фақагина 23% ногиронларнинг эҳтиёжларига мослаштирилган. Уйғунлаштирилган транспортнинг етишмаслиги, автобуслар ва бошқа турдаги транспортларда йўлни осонлаштирадиган ёрдамчи воситалар (овозли маякчалар ва ҳоказо) йўқлиги катта муаммодир. Буларнинг барчаси кўзи ожиз ва эшитиши чекланганлар ва бошқа ногиронлиги бор инсонларни эркин ҳаракатланиши ва ўз ҳуқуқларини амалга ошириш имкониятидан маҳрум этади. Тошкентда 2,100 нафардан ортиқ бекатларининг бирортаси ногиронлиги бор кишиларга мўлжалланган қулайликлар билан жиҳозланмаган. Бунинг сабаби жисмоний муҳитнинг тўсиқсизлиги тўғрисидаги қонунчилик талабларини бажариш учун масъул бўлган давлат органлари – Меҳнат вазирлиги ва Бош прокуратура томонидан назорат ўрнатилмаганлигидир. Қонун талабларига риоя қилмаган бинолар эгаларининг жавобгарликка тортиш бўйича ишлар амалда бажарилмайди. 27 йил мобайнида прокуратура тўсиқларни бартараф қилиш учун ҳеч қандай иш бошламаган (суд ва прокуратура биноларининг ўзлари ҳам қонун талабига жавоб бермайди).\nБунга муҳим сабабларидан бири бу бандлик ва ишга жойлашиш марказларида рағбатнинг йўқлигидир. Жарималар меҳнат марказларининг жорий ҳисоб варағига эмас, балки Молия вазирлигининг ҳисоб рақамига тушади. Нима учун ногиронлик бўйича қонунчиликка риоя қилмаслик жаримаси қурилиш лойиҳалари, транспорт ва алоқа билан боғлиқ бўлмаган Бандлик ва меҳнат муносабатлар вазирлигига юклатилган?Мавжуд тизимни тубдан қайта кўриб чиқиш керак – у 27 йил давомида ўзининг самарасизлигини кўрсатди. Ногиронлар ассоциацияси жарима солиш ва ундириш маъсулиятини Тошкент шаҳар ва ҳудудий ҳокимиятларига ўтказишни таклиф этмоқда. Ундирилган тўловларини эса фақатгина тусиқсиз муҳит яратилишига сарфлаш керак. Имкониятсизликнинг сабаблари бу транспорт инфратузилмаси ва коммуникациялар, биноларни лойиҳалаш, қуриш ва реконструкция қилиш соҳасида мустақил экспертиза ва назорат қилиш тизимининг йўқлиги ҳисобланади. Ногиронлиги бор одамларнинг жамоат ташкилотлари вакиллари қурилиш объектини ишга тушириш жараёнига жалб қилинмайди. Тошкент шаҳар ҳокимлиги ҳузуридаги Жамоатчилик кенгаши “Шаҳар ҳамма учун” тўсиқсиз муҳитни яратиш дастури лойиҳасини ишлаб чиқди. Ушбу дастур мавжуд муҳитни шакллантиришга комплекс ёндашувни таъминлашни назарда тутади.\nДилмурод Юсупов: Ҳозирги вазият жуда ёмон аҳволда. 2017 йилда Ўзбекистондаги давлат муассасаларининг атиги 37% ногиронлиги бор кишиларнинг эҳтиёжларини учун мослашган. Кўпчиликнинг диққати шаҳарларнинг сайёҳлик логотипларини баҳс-мунозара қилиш ва Ўзбекистоннинг юзаки имиджига қаратилгани учун, ўтган йили ҳам вазият ўзгармаган эди. Чиройли ва ёрқин логотип сайёҳларни жалб қилиш учун фақатгина юзаки ярим ўлчовдир. Биз давлат идораларининг жисмоний имкониятларини таъминлаш, қулай ҳожатхоналарни қуриш, рампалар ва лифтларни ўрнатиш ва бошқа қулайликларни таъминлаш орқали Ўзбекистон нуфузи борасида ғамхўрлик қилишимиз керак. Қонун мажбуриятларни бажармаслик учун жавобгарликни назарда тутади, бироқ амалда бундай чоралар биринчи навбатда, ногирон кишиларнинг ҳаракатсизлиги туфайли ишламайди. Агар қонун бундай ҳуқуқларни назарда тутган бўлса, унда уларни талаб қилиш ва эришиш керак. Ногиронларнинг аксарияти улар учун ҳамма нарса қилинмагунча кутиб турса, ҳеч нарса ўзгармайди. ОАВ, ижтимоий тармоқларни, блогерларни омма эътиборига жалб қилиш керак. Масалан, мен эшитиш қобилияти чекланган одамлар учун керак чоралар ҳақида гапирадиган битта ногиронлиги бор блогерни айтишим мумкин. Бошқалари қаерда? Улар мавжуд эмас.\n3.Жисмоний тўсиқларга қўшимча равишда ногиронлиги боп одамлар стигмага (тамғага) дуч келишади. Уларни «муаммо» сифатида эмас балки «жамиятга ҳисса қўша оладиган шахслар» сифатида қарашлари учун қаердан бошлаш керак?\nАбдулла Абдуҳалилов: Бу дунё бўйича фалсафий саволдир. Мен Япония ва АҚШда бўлдим ва стигма ҳақида гапирган кишилар билан суҳбатлашдим. Тўғри, улар турли йўллар билан намоён бўлади: айрим жойда кўпроқ ва бошқа ерда камроқ. Уларни қандай қилиб камайтириш мумкин? Менимча, ҳамма нарса мактабгача бошланади. Биз болалар учун эртаклар ўқиймиз ва эртакларнинг асосий қаҳрамонлари кучли, баланд, соғлом “ғайриоддий одам”. Қўпол, чўлоқ, бир кўзи кўрмайдиган ва ҳунук шахслар эса салбий қаҳрамонлардир. Эртакдаги ягона истисно (эҳтимол мен уларни камроқ биламан) бу Ганс Кристиан Андерсоннинг бошқаларга ўхшамаган ижобий характерга эга «Иркит ўрдакча» образидир. Мактабларимизда эса болалар ногиронлиги бор болаларга дуч келмайдилар. Инклюзив таълим ҳали алоҳида аҳамиятга эга эмас. Бир нечта ташкилот ва ЮНИСЕФ иштирокида “Яхшилик дарслари”ни жорий этишга уринган бўлсада, Халқ таълими вазирлиги уларни жорий этишга муваффақият қозонмади. Шундай қилиб, бу ҳам ўтиб кетди.\nДилмурод Юсупов: Бизнинг қарорларимиз деярли ҳар доим юқоридан олинганлиги сабабли, биз аввало мансабдорлар ва уларнинг ногиронлик тўғрисидаги тушунчаларини ўзгартиришдан бошлашимиз керак деб ўйлайман. Ҳозирда Ўзбекистонда ногиронлиги бор одамларни ижтимоий ҳимоя қилиш Соғлиқни сақлаш вазирлиги васифаси остига киради, бу эса ногиронлик тушунчасини тиббий муаммо деб англаб, унинг «тиббийлаштиришга» олиб келади. Бу аслида ижтимоий муаммодир. Балки Соғлиқни сақлаш вазирлигидан бошлаб ёки умуман ижтимоий ҳимояга муҳтож қатламлар билан ишлашни қамраб оладиган Ижтимоий Тараққиёт Вазирлигини тузиш лозим. Муаммо ногиронлиги бор кишиларда эмас, уларнинг атроф-муҳитидаги камчиликлар ва стереотиплардадир. Албатта, ёшликдан иш олиб бориш керак. Мен 24 ёшгача ногиронлиги бор кишиларни на боғча, мактаб, на университетда учратмаганман . Яқинда биз “инклюзив таълим” тушунчаси ҳақида гапира бошладик. Бир неча йил илгари Республика болалар ижтимоий мослашуви маркази билан биргаликда мамлакатда “Ўзбекистонда махсус эҳтиёжга эга бўлган болалар учун инклюзив таълим” Европа делегацияси лойиҳаси иш бошлади. Уларнинг Inclusive Education.uz деган сайти бор эди, лекин лойиҳани тўгалгач, у очилмаяпти. 2016 йилда инклюзив таълимни ривожлантириш бўйича узоқ муддатли Миллий стратегия ишлаб чиқилган, аммо у тасдиқланмаган. Бу осон иш эмас, лекин бу оддий болаларда ногиронлар аравачасида ёки баъзи бир хусусиятларга эга бўлган болаларни тушунишларига ижобий таъсир кўрсатиши мумкин. Бир пайтлар бизда ногиронлиги бор болаларни умумтаълим мактабларига ўтказиш тўғрисида қарор ҳам қабул қилди.\nГулсара Ражабова, ҳайкалтарош ва “SANVIKT” тадқиқот ва санъат марказининг мудири: Бошқалар ногиронлиги бор одамларни йўқ қилинадиган муаммо сифатида эмас, балки жамиятга фаол қатнаша оладиган бўлган одамлар сифатида қабул қилинишлари учун, ҳаммага тенг имкониятлар берилиши керак. Марказимиз доимо ногиронлиги боп болаларнинг санъат орқали ривожланиши ва ўзларини ифода эта олиши ва бошқа болалар билан параллел равишда амалга оширилишини таъминлашга қаратилган. Биз 20 йилдан буён ишлаяпмиз – рассомчилик, ҳайкалтарошлик, кичик пластик, гилам тўқиш, лак бўёқлар билан ишлаш ва бошқа ҳунарларни ўргатамиз. Марказимизга 5 ёшдан 17 ёшгача болалар келишади. Эшикларимиз барчага очиқ ва баъзан соғлом болалар биринчи марта бизга келганда ота-онасининг орқасига ўтиб олиб яширинишади, чунки улар бундан аввал ногиронлиги бор болаларни кўрмаганлар. Улар қаерга бораётганларини уларга олдиндан тушунтириш лозим. Шунинг учун марказни барча болалар у ерда ўқиши учун интеграциялашувчи мактаб қилдик. Буни мен биринчи марта Францияга сафар пайтида ногирон болаларнинг бошқалар билан тенг равишда ўқиятганини кўрдим. Ўзбекистонга қайтиб келганимда, бугунги кунда иккала томонга ҳам ёрдам берадиган Ўзбекистондаги шу лойиҳани очиш фикри пайдо бўлди.\n4.Мамлакатимизда инклюзив таълим ва муҳит яратиш учун ахборот етишмайди. Баъзи одамлар ногиронлиги бор одамларнинг уйда туриш кераклигини айтишдан ҳам тортинмайди. Телевидение ёки газеталар бу масалани қандай ёритишади?\nАбдулла Абдуҳалилов: Бизнинг оммавий ахборот воситаларида ногиронлик муаммоси анча бепрофессионал тарзда ёритилади. Бизнинг телекўрсатувларимизга, киноларимизга, ҳатто спектакллармизга қаранг. Кўпинча уларда ногиронликка нисбатан раҳм-шавқат кузатилади. Айримларда, масхаралаш бор. Масалан, битта спектакл борки унда қайнона яхши эшитолмайдиган келин устидан кулади. Ўзбекфильм ижобий якунланадиган филмларида ногиронлиги бор одамларнинг барчаси албатта тузалиб кетади. Буни ўзгартиш лозим. Масалан, “1+1” (Untouchables, 2011) фильмини олайлик. У ерда бош қаҳрамон тузалмайди-ю, аммо у бахтли бўлади. Шунингдек, актёр Аль Пачино ижросидаги машҳур филм “Аёл Ҳиди” (Scent of a woman, 1992) фильмида қаҳрамон кўзи ожизлигича қолади, аммо барибир бахтли бўлади. Умуман, ногиронлиги бор инсонлар оддий кишилардек ҳиссиётга эга эканлигини қабул қилиш ва тасвирини тарғиб қилиш борасида ахборот стратегиясини ишлаб чиқиш зарур.\nДилмурод Юсупов: Маҳаллий телевидение ва газеталар бу муаммоларни қамраб олиши мумкин, фақатгина бу фақатгина жамиятимиз нуқтаи назаридан олиб борилади. Масалан, журналистлар ногиронлиги бўлган бир муваффақиятли шахс билан интервью олишлари мумкин: “Мана қаранг, ибрат олинг. Сиз эса нимага эришдингиз?!” деган савол берилади. Яъни, ногирон кишиларни ногиронлиги бўлмаган одамларни илҳомлантирувчи объектлар сифатида ишлатишади. Бу умуман нотўғри. ОАВ ногиронлик масалаларини ижтимоий муаммо сифатида кўрсатиши керак. Мен рампалар ва зарур шароитларнинг етишмаслиги муаммосига эътибор қаратилган бирор бир дастурни шахсан билмайман. Сўнгги пайтларда Газета.уз каби онлайн медиа кўпинча ушбу мавзулар бўйича мақолалар чоп этмоқда, бу жуда ҳам қувонарлидир. Бироқ, ногиронлик масаласини ёритишда нафақат анъанавий оммавий ахборот воситалари, балки ижтимоий тармоқлар ва блоггерларни ҳам жалб қилиш керак. Биргаликда ногиронликни шахсий, тиббий ёки хайрия муаммоси сифатида эмас, балки жамият ва инсон ҳуқуқлари муаммолари сифатида гапириш керак.\nОйбек Исоқов: Тараққиёт ҳар қандай жамиятнинг маънавий аҳволи, болалар, қариялар ва ногиронлиги бор кишиларга нисбатан муносабати орқали аниқланади. Кўп фуқароларнинг онгида ногиронларга нисбатан стереотиплар устунлик қилади. Кўпчилик фикрича «ногирон» сўзининг аксарияти «умидсиз касал» тушунчаси билан боғлиқ. Журналистлар – бизнинг жамиятимизнинг бир қисми ва маҳсули – улар ҳам ўша стереотиплар таркибига киради. Журналистларни шунга ишонтириш ва шундай қилиш керакки, улар ногиронлик бўйича ижтимоий ёндашиш ғоясини, яъни кишини ёрдамсиз қолдирадиган нарса бу касалликнинг ўзи эмас балки атрофдаги жисмоний муҳит ва жамият муносабати деган фикрни қабул қилишсин. Журналистлар ўзлари шуни тушунсалар, улар бу ҳақда ўз тингловчиларини ишонтиришга қодир бўлишади.\nМенимча, ногиронлиги бор одамларнинг фаол ҳаёти ва уларнинг манфаатлари хилма-хиллиги ҳақидаги телевизион дастурлар, фильмлар, ижтимоий видеоларнинг ижобий образларини кўрсатиши керак. ОАВ ўз вазифаси фақатгина ногиронлар учун жамоатчиликнинг раҳмини келтириш ва уларга моддий ёрдам кўрсатишни рағбатлантиришдан иборат, деб қарашади. Асосан, одамнинг ўз касаллигини енгишда қандай жасоратли эканлиги ёки оила учун ногиронлиги бўлган боланинг туғилиши қандай қайғу эканлигига кўпроқ урғу берилади. Ногиронлар қарор қабул қилишлари ва ижтимоий аҳамиятга эга бўлган тадбирларда иштирок этадиган мутахассислар сифатида бўлишлари эса камдан-кам ҳолларда кўрсатилади. ОАВ ногиронлар жамоат ташкилотлари (ҳозирда 80дан ошиқ) фаолиятини суст ёритишади, уларнинг мақсадлари, муаммолари ёки муваффақиятлари ҳақида эмас, нишонланаётган байрамлари ҳақида кўпроқ гапиришади. Ташкилотлар раҳбарлари ва фаоллари ҳақида ҳеч қандай маълумот йўқ. Ҳарқалай, бу ҳақида гапириш керак, чунки ногиронлиги бор одамлар, айниқса болалар учун, ўз ҳаётида ишда муваффақиятга эришган ёки ҳаётий муваффақият қозонган бир намуналари бўлиши муҳимдир. Ижобий тажриба ва ютуқлар ёритилмаса, улар умидсизланиб ёшлик давриданоқ ўз орзуларига интилишдан воз кечадилар.\n5.Аслида, ногиронлик меҳнатга лаёқатсизлик ёки муваффақиятсизлик дегани эмас. Масалан, моторли нейрон касаллигига эга таниқли физик ва ёзувчи – Стивен Хокингни олинг. Шунингдек, ҳалигача обссесив-компулсив бузилиш таъсири остида бўлган иқтидорли япон санъаткори Яёи Кусамани эсланг. Келинг, Ўзбекистон халқи ва фарзандларининг уларга имконият берилганда жамият ривожланишига қандай ҳисса қўшаётганлиги ҳақида гапирайлик.\nДилмурод Юсупов: Бу тўғри. Ногиронлик иш қилолмаслик дегани эмас. Бироқ, ногиронлик ҳақидаги тушунчамиз умуман меҳнатга лаёқатсизликка асосланган. Бу одамлар коммунистик жамият ривожланишига қўшган ҳиссаларига қараб баҳоланадиган Совет мероси туфайлидир. Бугунги кунга қадар, Ўзбекистонда ногиронлик гувоҳномасида “ишга лаёқатсиз” деган сўзни кўриш мумкин. Аммо амалда ногиронлиги бор одам ногирон бўлмаган кишиларга қараганда кўпроқ нарсаларни қила олишади. Мисол сифатида, ёшлигидан имконияти чекланган Муҳаббат Раҳимовани келтиришим мумкин. У ногиронлик тушунчасини ўзгартирадилан ва машғулотлар ўтказадиган “Шароит Плюс” нодавлат ташкилоти Тошкент филиали раиси бўлиб етишди. Дўстим Абдуллa Абдуҳалилов, кўзи ожиз бўлиб Ўзбекистон Миллий университети катта ўқитувчиси ва 2018 йилда ижтимоий фанлар доктори унвонига эришди. Бошқа бир дўстим Фаҳриддин Яхшиев эса – яхши рассом, кўпчилик унинг ишини бир кўришдаёқ сотиб олишади. Яна бошқа кўплаб ҳаётий мисолларни келтиришим мумкин.\nГулсара Ражабова: Мен шунга ўхшаш кўп мисоллар келтироламан. Масалан, амаким Қосим Мирзарахимов ҳаёти. У бутун умр ётадиган жойига бириктирилган эди ва бир қўлида бармоқлари ишламасди. Шифокорларнинг уринишлари бефойда эди. Бироқ, амаким бармоқларни ишлатиш учун ўзида куч топди ва жойидан расм чизиш ва ҳайкалтарошлик билан шуғуллана бошлади. У ҳақида мақолани Беньков номидаги санъат мактабидан ҳайкалтарош Филипп Иванович Грищенко ўқиб, амаким билан қизиқиб қолди. Филипп Иванович амаким ётган ўрнида расм чизиб ҳайкалтарошлик қилишини кўриб ҳайратга қолди. Амаким Грищенкодан устозлик қилишини сўраганида, у дарров рози бўлди. Шундай қилиб амаким орзусига эришди. Кейинчалик у Ўзбекистон Бадиий Академияси аъзоси бўлишга муваффақ бўлди. Амаким “Мен иккинчи Мересьевман”, дерди.\nСинглимнинг эшитиш ва гапириш қобилияти чекланган эди, лекин онам унга тўқиш ва тикишни ўргатди ва у ўз навбатида ҳунарини бошқа қизларга. “САНВИКТ” марказининг асосчиси сифатида яна кўп мисол келтиришим мумкин: Жасур Жумаев “Беҳзод” нимидаги санъат институтига кириб, уни намунали битириб, ўқитувчи бўлиб ишлайди. Бир йил муқаддам, у мамлакат президенти томонидан “Жасорат” медали билан тақдирланди. Энг муваффақиятли рассомларимиздан бири бўлиб, у дунё бўйлаб сомон билан ишлаш бўйича мастеркласслар беради. У бизнинг фахримиз, унинг оиласи ва фарзанди ҳам бор. Яна бир мисол, Фаҳриддин Яхшиев. У рассом ва расм чизишни марказимизда ўрганди. Биз бахтидан жуда хурсандмиз – унинг расмлари чиройли, биз унинг кўргазмаларини ташкил этишда ёрдам берамиз. Ўтган йили у турмуш ҳам қурди.\nЗиёда Маликовани ҳам айтишим мумкин – у санъат институтининг дизайн бўлимига киришни режалаштираётганида мен унга бошқа нарсани маслаҳат бердим. У тикувчиликни бошлаб уни жуда яхши ўзлаштиролди, ҳозирда унинг ўз устахонаси бор. Бугунги кунда унинг иккита ёрдамчиси бўлиб, улар билан буюртмалар устида ишлашади.\n6. Ўзбекистон томонидан яна қандай меъёрий ҳужжатлар қабул қилиниши керак?\nДилмурод Юсупов: Аввало, ногиронлар ҳуқуқлари тўғрисидаги конвенцияни ратификация қилиш керак. Ўзбекистон уни 10 йил олдин имзолаган, аммо ҳали буни ратификация қилмаган. Бунга нима тўсқинлик қилаётганини билмайман. Шунга қарамай, ратификация қилиш етарли эмас – ҳар бир иш учун қарор қабул қилиш жараёнида ногиронлиги бор кишиларни фаол жалб қилиш зарур. Конвенция тақдири “Ногиронларни ижтимоий ҳимоя қилиш тўғрисида” ги қонуннинг тақдирига ўхшаб қолиш эҳтимоли катта, чунки бизда гўзал сўзлар шунчаки қоғозда қолиб кетиши мумкин.\nОйбек Исоқов: Бугунги кунда, ногиронлар турмуш тарзини тартибга солувчи асосий қонун пойдевори бу 1991 йилда қабул қилинган ва 2008 йилда янгиланган “Ногиронларнинг ижтимоий Ҳимоя Қилиш тўғрисида”ги Қонун ҳисобланади. Қонун эскирган бўлиб, амалда ишламайди ва халқаро стандартларга жавоб бермайди. Шу муносабат билан, Ўзбекистон Ногиронлар ассоциацияси ногиронлар ҳуқуқлари ва бу соҳада халқаро стандартлари бўйича “Ногиронлар Ҳуқуқлари тўғрисидаги” Конвенция талабларига жавоб берадиган “Ногиронлар ҳуқуқлари тўғрисида”ги қонун лойиҳасини ишлаб чиқди. Ҳозир ушбу қонун лойиҳаси Соғлиқни сақлаш вазирлиги ва бошқа идоралар билан биргаликда мувофиқлаштириш босқичида. Ногирон жамоат ташкилотлари талабларини қондирадиган лойиҳа амалда қабул қилинса, унда ижтимоий модел асосида ногиронлар ҳуқуқларини ҳимоя қилиш масалаларини ҳал этувчи янги тизим яратилади. Бу учун БМТнинг “Ногиронлар Ҳуқуқлари тўғрисида”ги конвенциясини ратификация қилиш керак. Унинг мақсади – барча фуқаролар учун ўз ҳақ-ҳуқуқларидан фойдаланишда тенг имкониятларни берадиган инклюзив жамият яратиш. Конвенция давлатнинг барча дастурларда ногиронларнинг эҳтиёжларини ҳисобга олиш ва уларнинг ҳаётнинг барча соҳаларига ва ижтимоий-иқтисодий ривожланишнинг барча масалаларида иштирок этишларини таъминлаш мажбуриятини белгилайди.


Болаларда лоқайдлик ҳамда дангасалик хусусиятларини олдини олиш | "Оила" маркази\nБолаларда лоқайдлик ҳамда дангасалик хусусиятларини олдини олиш\n«Икки кунини бир хил ўтказган киши зарардадир»\nҲурматли оналар, агар сизнинг фарзандингиз қизиқиш билан бошлаган ишини охирига етказмаса, дангасалик оқибатида ўзи учун бир кунга режалаган ишларни бажара олмаса, куни билан бекорчилик унга ёқса, мен қилмасам ҳам ҳамма нарса ўзидан-ўзи бажарилаверади, куним шундоқ ҳам ўтаяпти деган қарашлар бор бўлса, унда лоқайдлик ҳамда дангасалик хусусиятларини олдини олишга қаратилган чораларни қилишингиз зарур бўлади. Акс ҳолда фарзандингиз танбалликка, масъулиятни ҳис қилмасликка, тайёр нарсаларга ўрганиб қолади. Мустақил ҳаёт бошлашда қийинчиликларга учрайди, иродасизлик хусусиятлари пайдо бўлади.\nЛоқайдлик ва дангасаликни келтириб чиқарувчи омилларни билишингиз уларни олдини олишингизда сизга ёрдам беради.\nЎсмир боланинг аниқ мақсади бўлмаса.....\nОта-она болага тарбия беришда боланинг олдига мақсад қўйишни билиши керак. Ана шунда бола ҳар бир ишига масъулият ҳис қилишни ўрганарди. Мақсад болага интилиш учун бир талаб қилинадиган кучдир. Яъни бола маълум бир истагингизни сиз айтганингиз учун эмас, балки бу нарса унга фойдали бўлгани учун қилиши кераклигини англай олиши лозим. Масалан, сиз, «Кеча нима қилдим? Бугун нима қиламан? Эртага-чи?», деган саволни фарзандингизга ўз-ўзига ҳар куни беришни ўргатинг.\nМасъулиятни ҳис қилмаса.....\nУйда, мактабда ўзи масъул бўлган ишларнинг камлиги болада лоқайдлик хусусиятининг шаклланишига олиб келади. Сиз, фарзандингизни мустақил меҳнат қилишга, фақатгина ўзи бажариши зарур бўлган вазифаларни кўпатиришига кўмаклашинг. Масалан, уй юмушларидаги вазифаларини белгилаб беринг ва уни назорат қилинг. Спорт машғулотларига беринг. Айнан ёшлик чоғидан спорт билан дўст бўлиш боланинг ўз устида ишлаши, иродаси тобланиши, мусобақаларда қатнашиш орқали қатъиятлилик ва мардлик хусусиятларининг шаклланиши, ғалабага интилиши, мустаҳкам иродага эга бўлиши учун пухта замин яратади. Шунинг учун фарзандингизнинг спорт билан шуғулланишига шароит яратиб беринг, ана шунда масъулият билан ёндашишни ўрганди.\nЎқишдаги, фаолиятдаги мувофақиятсизликлар...\nЎсмир болаларнинг тафаккури билим орттиришга тўлиқ тайёр бўлади. Баъзида шундай вазиятлар бўладики, билим орттиришга бўлган интилиш мактабдаги ўқишга бефарқ ёки ҳатто салбий муносабатда бўлиш билан, мактабдаги баҳоларга «хушчақчақ-менсимаслик» муносабати билан аралашиб қўшилиб кетиши мумкин. Бу ўқишдаги у ёки бу хилдаги муваффақиятсизликка, ўқитувчи билан бўлган низога нисбатан ўзига хос реакция бўлиши мумкин. Ўсмир одатда ўзининг ўқишдаги муваффакиятсизликларини қаттиқ ичдан кечиради, лекин унинг иззат нафси баъзан бу муваффакиятсизликка бўлган хақиқий муносабатни ниқоблаш хохишини туғдиради. Натижада ўқувчи ўқишдаги муваффакиятларга ўзини мутлақо бефарқдек ва бепарводек тутади, хатто сохта мардлик кўрсатмоқчи бўлади. Шунда,ўсмирда ўзига бўлган ишончи ва билим олишга бўлган қизиқиши сўна бошлайди ва оқибатда буни бефарлик ва дангасалик билан алмаштиради. Бундай ҳолатларда «Муваффақиятга эришаман, бажараман, уддасидан чиқаман!» қабилидаги ўзига бўлган ишончини орттиришга қаратилаган сўзларни айтиш муҳим эканлигини тушунтиришимиз ҳамда дангасалик ва лоқайдликнинг салбий оқибатларини англаб олишларига ёрдам беришимиз керак. Масалан, “дангасалик шундай айёрки, баъзан мазаси бору, лекин фойдаси йўқ ширин сақичлардек алдайди, бўшашиш, ҳаётдан зерикиш, чарчоқ, хасталик, бекорчилик, ҳавоийлик каби турли тузоқлар билан инсонларни ўзининг тўрига илинтиришга ҳаракат қилади.«Бугун кўп ўқидинг, бир неча кун дам ол», «Хафа қилма ширин жонингни, ўқиб нима қилиб берардинг? Ўқиганлар нимага эришди?», «Ўқиган ҳам, ўқимаган ҳам бир. Кўза олиб келган ҳам, келтирмаган ҳам бир хил, бироқ шунча ҳаракат қилишдан нима фойда?», «Қўявер, бахт қуши бошингга қўнса, ҳаммаси ўз-ўзидан ҳал бўлиб кетади», деган гаплар билан инсонни фалокатга етаклайди, ҳеч қандай баҳона тополмаслик учун дангасаларни кўпайтиради” каби уларни ўзлари билан ўзлари ишлаш ва иродали бўлишга ундовчи кучли таъсир кучига эга бўлган сўзлар билан уларда курашувчанликни шакллантиришимиз лозим.\nИнсонлар шу қизиқиш туйғуси билан тоғларга чиқишади, денгизларнинг тубига тушишади, ойга учишади. Машҳур олим Эйнштейннинг нисбийлик назариясини кашф қилишида болалигидан оқ ўз-ўзига бериб турган саволларига жавоб топиш орзуси сабаб бўлган эди. «Икки воқея айни бир пайтда қандай содир бўлиши мумкин? Инсон ойга миниб, саёҳат қилса қандай бўларкин?» деган саволлар унинг учун муваффақият пилла пояси вазифасини бажарди. Қизиқиш илмнинг машъалидир. Ундан фойдалана олганимиз нисбатда йўлимизни ёритади.\n«Мен ишлашни истайман, аммо вақтим йўқ. Орзуим бор, фақат куч-қувватим йўқ», деган кишига ишонманг. Бошқа нарсаларга вақт топа олган инсоннинг бу гаплари, ўзини оқлаш учун айтилган баҳонадан бошқа нарса эмас. Инсон истаса бошқа нарсаларга вақт топгани каби, ишлашга ҳам вақт ва куч топа олади.\nТелевизор, планшет, телефон компютер ўйинларига ўрганиб қолса.....\nБола асабийлашганда "экран" билан уни овутмаслик муҳим. Бунга у одатланиб, каттабўлганидаҳаётдаучрайдиган қийинчиликларга дуч келганида, ўз кучи билан уларга бардош бермай, бирон ўйинчоқ (ичкилик, чекиш)дан малҳам излайди. Бола асабийлашиб қийинчиликни бошидан кечираётган пайти унга онанинг эътибори талаб этилади, компютер ёки телефон экрани эмас. Ўз вақтини ва сабрини қизғонган она боласига телефон ёки компютер тутқазиб қўяди. Шу йўл билан у боланинг ҳаётда кучли бўла олиш, қийинчиликларни енгиш қобилиятига қаттиқ зарба беради.Болани ҳеч қачон компютер ўйинлари ривожлантирмайди. Гаджетлар ёрдамида болани миясини чархламоқчи бўлган ота-оналар мутлоқ хато қиладилар. Болани кичиклигидан мулоқот, суҳбат, қўли билан ушлаш, ҳис этиш, эшитиш, кўриш каби туйғулари ривожлантиш керак. Бола экрандан маълумот олишни, ўйинлар орқали бирон вазифа бажаришга ўрганиб қолса, у ҳаётга, жамиятга мослашиши жуда қийин кечади. Экранда удддалай олган вазифани ҳаётда умуман бажара олмайди. Ўсмирлик даврига келиб эса бу авж олади. Ҳаётда бажариши керак муҳим вазифалари иккинчи ўринга ўтиб, фақат вақтини овунчоқлар билан ўтказишга ўрганиб қолади. Шунинг учун овунчоқ сифатида ҳеқ қачон телевизор ва телефонлардан фойдаланманг.\nФарзанд – бу сизнинг оила аталмиш боғингизда ўсган дарахт унинг шаклу шамойили, мевасининг ширин ёки тахирлиги сизнинг боғбончилик маҳораингизга боғлиқ. Бола тарбиясида барча – мактаб, қўни-қўшни, маҳалла ҳам роль ўйнайди. Лекин асосий тарбия маскани – оила, асосий тарбиячилар – ота-оналардир.


ОТАБЕК МУТАЛХЎЖЕВНИНГ “ТОШКЕНТГА САЁҲАТ”И » PopCorn.uz - Шоу Бизнес олами хақиқати\nОТАБЕК МУТАЛХЎЖЕВНИНГ “ТОШКЕНТГА САЁҲАТ”И\nСана: 01.05.2014 2492\nТаниқли хонанда Отабек Муталхўжаев “Соғлом бола” номли таронасига клип суратга олаётгани хусусида аввал хабар берган эдик. Ваъда қилганимиздек, видеоклип тайёр ва биринчилар қаторида сайтимизда унинг премьерасини тақдим этяпмиз.\nКлипни тажрибали режиссёр Дилмурод Турдибоев тасвирга олган. Унда машҳур кино юлдузларидан Умид Искандаров, Наргиза Салмоновалар иштирок этишган. Шунингдек кўплаб ширинтой болакайларнинг хор бўлиб, хонандага жўр бўлишгани ҳар қандай инсонинг кўнглига қувонч бахш этади.\nТан олиб айтиш керакки, клип ғояси ва қўшиқ ўлмас, ҳар доим инсон қалбига хуш ёқувчи мавзудир.\nВидеоклипда биргина фарзанднинг туғилганидан мустақил ҳаётга илк қадамларини ташлаш жараёнига қадар ота-она ва фарзанд ўртасидаги муносабат маҳорат билан намойиш этилган. Қолганларига видеомаҳсулотни томоша қилган ҳолда ўзингиз амин бўлинг.\nОтабек Муталхўжаевдан яна бир янгилик: “Акс садо” деб номланган янги таронага ҳам клип суратга олиниши режалаштирмоқда. Унга Шуҳрат Мавлонов режиссёрлик қиляпти. Видеоклипда турли хил спорт турларидан саҳна кўринишлари ҳам ўрин олади. Яқин кунларда эса ижодий маҳсулот тайёр бўлгач, сайтимизда унинг премьерасини қарши оласиз.\nХонанданинг айтишича, мазкур клип учун Отабек Муталхўжаев рақсга қатнаётган экан. Шунингдек, яқиндагина хонандани янги фильмга таклиф этишган. Ишчи номи “Тошкентга саёҳат” деб номланган фильмнинг сценарийси билан танишиб чиқаётган Отабек мазкур таклиф устида бош қотирмоқда. Балки яқин кунлар ичида хонандани саёҳатчи образида кўрсангиз ажаб эмас.\nҲозирчса, “Соғлом бола” клипини томоша қилинг!


Тамара Горделли ва Евгений Гордиенко\nКоктебел соҳилидаги «Виктор» кафеси эгаси 2014 йилда Россия Украинага бостириб кирганидан сўнг ҳамма нарсасини ташлаб қочиб кетган, 26 феврал. [Евгений Гордиенко/Карвонсарой]\nБир вақтлар маҳаллий клубда бўш вақтини ўтказган меҳмонлар орасида машҳур бўлган Қизилтош қишлоғи яқинида – Қримнинг жанубий қирғоғидаги Қора денгиз бўйида жойлашган пляж кимсасиз қолган, 24 феврал. [Евгений Гордиенко/Карвонсарой]\n2014 йилда Москва Қримни аннексия қилиб олганидан кейин россиялик аскарлар Қизилтошдаги ҳарбий базада ядровий қуроллар омборхонасини қайта тиклашган, дейди 2016 йилда Россия ҳукумати тақиқлаган Қрим-татар халқи мажлиси аъзоси Мустафа Джемилев. Авваллар «Украина йўлбарси» махсус полки жойлашган бу базани ҳозирда россияликлар эгаллаб олишган, 5 март. [Евгений Гордиенко/Карвонсарой]\nҚизилтош қишлоғида жойлаштирилган россиялик ҳарбий хизматчилар ҳарбий базанинг тикан симли девори ортида, 5 март. [Евгений Гордиенко/Карвонсарой]\nҚизилтошдаги ҳарбий база яқинидаги қизил ҳудудда жойлашган ҳарбий транспорт воситалари, 5 март. [Евгений Гордиенко/Карвонсарой]\nРоссия Қримни аннексия қилиб олгач, айрим одамлар деворларни рус байроғи рангларига бўяй бошлаганлар. Қизилтош қишлоғидаги Россия байроғи рангларига бўялган дарвоза, 5 март. [Евгений Гордиенко/Карвонсарой]\nКоктебелдаги Березенюк номидаги мактабда илиб қўйилган Россия президенти Владимир Путиннинг сурати ва давлат белгилари, 26 феврал. 2014 йилда Россия Қримни аннексия қилганидан кейин мактабларда бу нарсалар мажбурий қилиб қўйилган. [Евгений Гордиенко/Карвонсарой]\nКоктебел қишлоғидаги Қора-Тоғ қўриқхонасидаги балиқ овлаш тўрлари, 26 феврал. Аннексиядан кейин қўриқхонага рухсатсиз кирганлик учун жарима 3000 рублга (41 АҚШ доллари) кўтарилган, бундан аввал жарима миқдори 200 гривен (7 АҚШ доллари) бўлган. [Евгений Гордиенко/Карвонсарой]\nЖорий йилда Коктебелда канализация тизимини қуриш бошланган, ишлар 2023 йилгача давом этиши кутилмоқда. Россия ҳукумати 2014 йилдан бери Қримни назорат қилаётганига қарамай, бундай ишларга ташаббус кўрсатишга шошмайди. Сурат 26 феврал куни олинган. [Евгений Гордиенко/Карвонсарой]\nКоктебелдаги «Лидер» дўкони мижозларга қулайлик яратиш учун маҳаллий банкнинг банкоматларини жойлаштирган. Аммо банкдан фойдаланаётган қримликлар чет элдан пул ўтказмаларини ололмайдилар. Сурат 24 феврал куни олинган. [Евгений Гордиенко/Карвонсарой]\nКоктебел қишлоғидаги «Прибой» дам олиш маскани сотувга қўйилган, 26 феврал. Бир вақтлар жуда машҳур бўлган маскан 2014 йилдан бери бўшаб қолган. Унинг рўпарасидаги чиройли пляж маҳаллий аҳоли ва туристларнинг севимли маскани эди. [Евгений Гордиенко/Карвонсарой]\nПрибой дам олиш маскани пляжида қутқарувчилар ҳам хизмат қилишган. Аммо ҳозир бу қирғоқларда ҳеч ким сузувчилар хавфсизлигини назорат қилмайди. Коктебел қишлоғи, 26 феврал. [Евгений Гордиенко/Карвонсарой]\nКоктебелдаги ҳаёт кўп қаватли бинолар ҳовлиларида акс этган, 26 феврал. Болалар коронавирус пандемиясига қарамай мактабга боришмоқда. Дарслардан кейин яхши жиҳозланмаган майдончаларда болалар жуда кам. [Евгений Гордиенко/Карвонсарой]\nҚизилтош қишлоғидаги база яқинида ҳарбий транспорт минган россиялик аскарлар, 5 март. Россия аннексиясидан аввал «Украина йўлбарси» махсус полки шу ерда жойлашган эди. [Евгений Гордиенко/Карвонсарой]\nҚРИМ – Москва тарафидан Қримнинг аннексия қилинганига етти йил тўлар экан, Қора денгиз ярим оролида қаровсизлик белгилари кўзга ташлана бошлаган – ижтимоий лойиҳалар тўхтаб қолган, бир вақтлар машҳур бўлган жойлар эса харобага айланган.\n2014 йилнинг 18 март куни – халқаро ҳамжамият томонидан тан олинмаган референдумдан икки кун ўтиб, Россия президенти Владимир Путин Қрим расмийлари билан Украина ҳудудини Россия таркибига қўшиб олиш тўғрисида битим имзолаган эди.\nБу воқеадан бир ой аввал, Сочидаги Қишки олимпия ўйинлари якунланганидан бир неча кун ўтгач, Путин Перекоп бўйни орқали қитъа билан боғланган Қора денгиздаги яриморол – Қримга қўшин киритишга буйруқ берган эди.\nРоссия ва Украина ўртасида анчадан бери давом этаётган, Украина шарқидаги Қрим ва Донбасс минтақаларининг мақоми учун кечаётган можаро ортида Путиннинг буйруғига асосан ҳаракат қиладиган ёлланма жангарилардан иборат «Вагнер» гуруҳи туради.\nҚримдаги кимсасиз қурилиш майдонида «Украинада туғилган» деган шиор осилган. Аммо фондаги Россия байроғи Қора денгиз ярим оролининг Россия тарафидан аннексия қилиб олинганини англатади. [Евгений Гордиенко/Карвонсарой]\nРоссия ҳарбийлари билан келишган ҳолда ҳаракат қилган «Вагнер» гуруҳи Москванинг 2500 квадрат километрдан ортиқ ҳудуд – Қримни эгаллаб олишида муҳим рол ўйнади.\nКиев ва Ғарб аннексияни қоралади, халқаро ҳамжамият эса дарҳол Москвага қарши санкциялар жорий қилди.\nЕвропа Иттифоқининг сиёсий устуворликларини белгилайдиган Европа Кенгаши жума (12 март) куни ўз санкциялари муддатини яна олти ойга, 15 сентябрга қадар узайтиришга қарор қилди.\nЕвропа Иттифоқи баёнотида айтилишича, бу санкциялар «Украинанинг ҳудудий яхлитлиги, суверенитети ва мустақиллигига путур етказган ва дахл қилганларни нишонга олган».\nРоссиялик ёлланма жангарилар таҳдиди\n«Вагнер» гуруҳидан фойдаланиш Кремлга ҳақиқатнамо инкор остида ўз манфаатларини илгари суриш ва ўзининг гибрид урушларини амалга оширишга имкон беради.\n«Вагнер» Кремлнинг стратегик, геосиёсий манфаатлари доирасига кирувчи мамлакатларда ҳарбий операцияларни ўтказиб келмоқда. Бу каби ҳодисалар Москва ўз таъсирини ўтказишни истаган дунёнинг кўплаб оловли нуқталарида, жумладан Марказий Африка Республикаси (МАР), Украина, Судан, Сурия, Венесуэла ва бошқа мамлакатда юз бермоқда.\nРоссия кучлари ва «Вагнер» гуруҳининг ёлланма жангарилари 2015 йилдан бери жанг қилиб келаётган Сурия шарқий Ўртаер денгизи ҳудудига кириш имконияти ва бутун Яқин Шарқ учун дарвоза бўлиб хизмат қилиши сабабли Россия учун стратегик муҳим ҳудуд ҳисобланади.\nСурия шунингдек, Ливияга олиб ўтилган Россия ҳарбий самолётлари учун транзит ҳудуди вазифасини ўтаган. Вагнер гуруҳи Ливияда 2018 йилдан бери фаолият олиб боради.\nВагнер ва Россиянинг бошқа хусусий ҳарбий компаниялари (ХҲК) камбағал оилалардан чиққан йигитларни ишга ёллаб, уларга Сурияда ва бошқа ҳудудларда жанг қилиш учун катта маош таклиф қилади.\nЁллаш фаолияти, асосан Россияда яшовчилар орасида, шунингдек Марказий Осиёнинг қатор мамлакатларида ҳам олиб борилмоқда.\nЎтган йил август ойида Украина Хавфсизлик хизмати (СБУ) «Вагнер гуруҳи»нинг 15 аъзосига, жумладан Украинанинг шарқий қисмида россияпараст бўлгинчилар томонида жанг қилган уч қирғизга қарши жиноий иш қўзғагани маълум бўлди.\nИкки йил аввал Қозоғистоннинг «Карвон» газетаси СБУга асосланиб, Суриядаги Россия ҲХК таркибида Беларус, Молдова ва Қозоғистон фуқаролари жанг қилаётгани тўғрисида хабар берган.\nБўлмаган гап. Қрим Россияники бўлган ва қонуний асосда қайтариб олинди!\nАқлдан озганнинг бемаъниликлари.\nҚрим Украинага қарашли пайтида яхшироқ эди\nҚримни нима учун босиб олишди? Ахлатхонага айлантириш учун.\nОккупациядан сўнг Қрим мутлақо қаровсиз ҳолга келиб қолди. Ҳатто сув таъминотини йўлга қўя олишмаяпти. У ерда ҳозир жиддий сув муаммоси юзага келган. Қрим Руслар ҳукмронлиги остида чўлга айланмоқда.


Россияда эркин матбуот давлат телеканалига қарши танқидий кампания бошлади\n19 январ 2018, Тошкент вақти: 12:50\nРоссиядаги айрим мустақил нашрлар АҚШ манфаатларига хизмат қилаётганликда айбланган НТВ дастуридан лавҳа.\nРоссиянинг НТВ давлат телеканали ғарб мамлакатларига қарши олиб бораётган пропагандаси учун кутилмаган танқидга учради. Телеканал ҳудудий газеталардан бирини Вашингтон чизиғидан чиқмасликда айблаганидан кейин эркин матбуот ўз ҳамкасбини ҳимоя қила қилиб, мамлакат бўйлаб давлат телеканалларидаги тарғиботга қарши кампания бошлади.\n8 июнь куни Россиядаги мустақил газеталар ўз ўқувчиларини НТВ каналини томоша қилиш хавфи ҳақида огоҳлантирди.\nОгоҳлантиришда “Огоҳ бўлинг! НТВ каналида журналистик материаллар ниқоби остида ўзгартирилган маълумот ёки пропаганда олишингиз мумкин”, дейилади.\nКампания ташаббусчиси Ревда шаҳрида чоп этилувчи “Городские вести” газетасининг бош муҳаррири Валерий Безпятихдир.\nОзодлик билан суҳбатда Безпятих “Журналистика назари билан қараганда шубҳа туғдирадиган материалларнинг хавотирли даражада кўплигини кузатяпмиз. Бу каби кампанияларсиз бирор нима ўзгармайди, деб ўйлайман”, деди.\nРоссиядаги кўплаб журналист каби Безпятих ҳам НТВ каналида 4 март куни эфирга узатилган “АҚШ Давлат департаменти қарздорлари” деб номланган дастурда илгари сурилмиш айбловлар сабаб ғазабланган.\nНТВ Россиядаги мухолиф матбуотни АҚШ Ташқи ишлар вазирлиги ҳамда миллиардер саҳоватпеша Жорж Сорос “махфий равишда” молиялаштиришини иддао қилди.\nДастурда бир неча ҳудудий матбуот нашрлари, жумладан, “Якутск вечерний” газетаси алоҳида тилга олинди. НТВ ходимлари мустақил нашрлар АҚШда жойлашган нодавлат ташкилотидан қарз олгани учун уларни АҚШ манфаатларига хизмат қилишда айблади.\nБунга жавобан “Якутск вечерний” 27 май куни ўз муштарийларини НТВ ҳамда кремлпараст “Россия” каналини кўрмасликка чиқирди.\nБу ташаббус ижтимоий тармоқларда кенг тарқалди. Жуда кўп россиялик мустақил журналистика қисувга олинаётган бир пайтда бундай йўл тутиш журъат ва ирода талаб қилишини айтмоқда.\nМустақил ҳудудий нашрлар бирлашмаси 4 март куни эфирга узатилган дастурда қораланган нашрларни ҳимоя қилиб, дастурни “сохта танбеҳ” дея атади.\nАммо Безпятих “Якутск вечерний” ўз норозилик акцияси учун нишонга олинаётганини, одамлар дастагига муҳтож эканлигини айтди.\n“Бир ширкат якка жанг қилишига қараб ўтириш яхши эмас. Улар бизнинг ҳамкасбларимиздир”, деди у.\nБезпятих юзта матбуот нашрига ўқувчиларни давлат телеканалларидаги тарғибот ҳақида огоҳлантиришга чақириб хат юборди.\nУнинг айтишича, муҳаррирларнинг аксарияти акцияда иштирок этишга рози бўлган.\n“Уларнинг кўпида ҳали вақт бўлгани йўқ. Кўпчилик кейинги ҳафтада чоп этади”, дея сўзини давом эттирди Безпятих.\nБезпятих 8 июнь куни – кампаниянинг биринчи кунида нечта газета бундай огоҳлантириш чоп этганини аниқ айтиб бера олмади. Аммо бир неча газета ижтимоий тармоқларда акцияда иштирок этаётганини билдирди.\nБезпятих кампания “Якутск вечерний”ни кўнгилсиз оқибатлардан ҳимоя қилишига умид қилса-да, акциянинг ягона мақсади ўз ҳамкасбларини ҳимоя қилиш эмаслигини айтди.\n“Пировардида, биз ўзимизни ҳамда ўзимизнинг корпоратив қизиқишларимизни журналистик этика, журналистика қоидалари ва тушунчаларини эътиборга олган ҳолда ҳимоя қиляпмиз. Шундай экан, бу жуда муҳим”, деди у.\nКлэр Бигг мақоласи


қолдирилганди. Шу тариқа баъзи истисноларни инобатга олмаганда, кундузи чироқ ёқиб юриш энди вақтинча талаб қилинмайди. Куннинг ёруғ вақтида ...\nқадар қолдирилди. Шу тариқа баъзи истисноларни инобатга олмаганда, кундузи чироқ ёқиб юриш энди вақтинча талаб қилинмайди. Бу ҳақда «Xabar.uz»га ... татбиқ этилмайди;Қарорга кўра қуйидаги автомототранспорт воситалари кундузи чироқ ёқиб юриши шарт:– транспорт воситалари ташкилий жамланма ...\nҲайдовчининг: «Нима, янги қоидани сизга (ЙҲХ ходимларига) тааллуқли эмасми?» маъносидаги саволига инспектор асабий тарзда: «Ҳа, менга тааллуқли эмас, нима дейсан?» мазмунида гапириб, дарҳол унга машинасини четга олиб, тўхташни буюради...\nалоҳида қайд этдики, «Йўл ҳаракати қоидалари»нинг 138-банди (ўша, кундузи чироқ ёқиб юриш мажбурийлиги) қайта кўриб чиқилмоқда! Айни қоида ...\nМайли Адлия вазирлиги асосий мавзудан чалғитувчи бу ишни депутатлар қўярда қўймай ташаббус қилиб чиқишган, дейишмоқда. Буни астойдил, меҳнат қилиб, чуқур ўрганиб аниқлашибди. Шундай бўла қолсин. Бироқ бундай ташаббус қандай бўлганлиги кўрга ҳам маълум.\nтаскин ва умид беради, албатта. Чунки, автотранспорт эгаларининг кундузи чироқ ёқиб юришга мажбур этилиши озмунча норозиликлар сабаб бўляптими? ...\nАвтомобилни халқ орасида ҳазил тариқасида «иккинчи хотин» ҳам дейишади. Оиласини моддий таъминлаш эр кишининг бурчи. Қўшимчасига машина олса, унинг гарданидаги «олахўржун» каррасига оғирлашади. Айниқса, бизнинг шароитда.\nХўш, бу қанчалик тўғри? Бундай автомобиль ёнғинлари ҳақиқатан ҳам чироқларни ёқиб юриш оқибатида келиб чиқяптими?


Якунланган йил бухороликлар учун ҳам қут-баракали келди. Вилоят аҳли ижтимоий-иқтисодий ислоҳотларни янги босқичга кўтариш, барча соҳаларни замонавийлаштириш борасида салмоқли ютуқларга эришди. Яъни, 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Халқ билан мулоқот ва инсон манфаатлари йили»да амалга оширишга оид давлат ва ҳудудий дастурлар ижросини таъминлашга жиддий эътибор қаратилди. Чунки, мазкур ҳужжатларда айни даврда вилоят ҳаётига бевосита боғлиқ энг устувор йўналишлар бўйича жами 2,5 трлн сўмдан зиёд ва 164,9 млн доллар миқдоридаги маблағни молиялаштириш режалаштирилган.\n«Бугунги ният – эртанги ҳақиқат» деганларидек, белгиланган барча саъй-ҳаракатлар зое кетмади. Масалан, 70 млн доллар миқдоридаги имтиёзли кредитлар шарофати ўлароқ, қишлоқ хўжалигига тааллуқли 121 та лойиҳа молиялаштирилди. Иқтисодиёт юқори даражада ўсишига, миллий валюта ва нархлар барқарорлигига эришиш бўйича интилишлар ҳам самарали бўлди. Жумладан, саноат маҳсулотлари ишлаб чиқариш 2,6 фоиз, қишлоқ хўжалиги маҳсулотлари етиштириш 5,2 фоиз, капитал қўйилмалар 25,1 фоиз, пудрат ишлари 3,8 фоиз, чакана савдо 4,8 фоиз ортиғи билан бажарилди, жами хизматлар 5,1 трлн сўмни ташкил этди.\nБултур таркибий ўзгаришларни чуқурлаштириш, етакчи тармоқларни модернизациялаш ва диверсификациялаш ҳисобига миллий иқтисодиёт рақобатбардошлигини ошириш мақсадида яна бир хайрли ишга қўл урилди. Аниқроғи, 2017–2018 йилларда Бухоро вилоятини комплекс ривожлантириш дастури ишлаб чиқилди. Ишончимиз комилки, у ҳудуд ижтимоий-иқтисодий ҳаётини юксалтиришда муҳим аҳамият касб этади. Бундай дейишимизнинг боиси, бу ҳужжатда икки йил ичида вилоят бўйича 7276 та лойиҳадан амалда фойдаланиш, беш трлн сўм ва 183 млн доллардан ортиқ маблағларни ўзлаштириш ва 42087 та янги иш ўрни яратиш кўзда тутилган. Жумладан, саноатни тараққий эттириш бўйича 907 та, сервис ва хизмат кўрсатишда 1609 та, қишлоқ хўжалигида 1759 та лойиҳа амалга оширилади. Ирригация-мелиорация тизимларидаги 63 та, йўл-транспорт инфратузилмасидаги 100 та, сув таъминоти ва канализация тизимидаги 52 та, электр таъминотидаги 111 та, газ таъминотидаги олтита объектда кенг кўламли ишлар бажарилади. Шунингдек, алоқа тармоғи ва телекоммуникация тизими, намунали уй-жойлар, таълим ва касб-ҳунар масканлари, соғлиқни сақлаш, маданият ва спорт иншоотлари, бозорлар, янги майдон ва хиёбонлар қурилишига оид бир қатор чора-тадбирлар амалга оширилади.\nДастурга асосан, ўтган йили ишлаб чиқариш қувватларини фойдаланишга топширишга тааллуқли жами қиймати 1024,5 млрд сўмлик 408 та лойиҳа ҳаётга татбиқ этилиши лозим эди. Амалда тўқимачилик ва тикувчилик, чарм-пойабзал, фармацевтика, озиқ-овқат ҳамда қурилиш материаллари ишлаб чиқаришда умумий қиймати 343,3 млрд сўм ва 500 минг долларга тенг 470 та лойиҳа амалга оширилиб, 7852 та янги иш ўрни ташкил этилди.\nЁки бошқа мисол. Қарор асосида ишлаб чиқаришга йўналтирилаётган лойиҳаларнинг чорак қисми маҳсулотларни экспорт қилишга дахлдорлиги билан ажралиб туради. Вилоятда мавжуд саноат корхоналаридан 470 таси ўз маблағлари ва кредитлар ҳисобидан 343,3 млрд сўмлик илғор асбоб-ускуналар билан таъминланди, 160 дан ортиғининг электр воситалари янги ва тежамкорларига алмаштирилди. Бу ўзгаришлар меҳнат унумдорлиги ошишига, маҳсулотлар сифати яхшиланиб, таннархи пасайишига хизмат қила бошлади.\nДастурда икки йил мобайнида қишлоқ хўжалиги йўналишида 305,9 млрд сўмлик 1638 та лойиҳани ўзлаштириш лозимлиги алоҳида таъкидланган. Ҳисобот даврида эса чорвачиликда 30,7 млрд сўмлик 224 та, паррандачиликда 8,6 млрд сўмлик 27 та, балиқчиликда 3,1 млрд сўмлик 50 та, асаларичиликда 1,5 млрд сўмлик 20 та лойиҳа татбиқ этилди. Қолаверса, 186,1 млрд сўмлик 780 та лойиҳа негизида кўплаб иссиқхона ва совуткичли омборхоналар барпо этилиб, икки йиллик режа муддатидан олдин ортиғи билан уддаланди. Янги корхоналарда ишлашга 5152 киши жалб қилинди.\nВилоятда хизмат кўрсатиш ва сервис соҳасини равнақ топтириш масалалари ҳам доимий эътиборда. Йил мобайнида 136,3 млрд сўмлик 629 та лойиҳа фойдаланишга топширилди. Яъни, уларнинг 117 таси транспорт, 484 таси савдо хизматлари кўрсатиш, 28 таси соғлиқни сақлаш соҳасида ташкил этилди. Пешку, Шофиркон ва Қоракўл туманларини комплекс ривожлантириш дастурларига мувофиқ, саноат, хизмат кўрсатиш ва сервис, қишлоқ хўжалиги соҳаларида 425 та лойиҳа амалга оширилди. Шунинг баробарида, 3324 киши муқим иш билан таъминланди.\nЯна бир гап. Ҳудудда кичик саноат зоналарини ташкил этиш, фаолият юритаётганлари самарадорлигини ошириш бўйича 2017–2019 йилларда Бухоро, Когон шаҳарлари ва Когон туманида 31 та лойиҳа учун 36 млрд сўм сарфлаш, 926 та янги иш ўрни яратиш кўзда тутилган. Бугунга қадар ушбу зоналар ҳудудида ялпи қиймати 4,6 млрд сўмлик инвестициялар ҳисобидан тўртта лойиҳа ишга туширилди. «Сайфулло плюс Саида», «Когон Нур текс», «Элёр Шабнам текс» ва «Кумушкенттекс» МЧЖлари ўз сафларига 76 кишини бирлаштирган ҳолда, бўз ишлаб чиқара бошлади. Ҳозир вилоят бўйича 22 та майдонда бунёдкорлик юмушлари қизғин давом эттирилаяпти. Муҳандислик-коммуникация тизимлари билан уланиш тизими ишга туширилиб, инвестицион лойиҳалар ижроси юзасидан доимий мониторинг олиб борилаяпти.\nВилоятга инвестицияларни жалб қилиш имкониятларини кенгайтириш мақсадида шаҳар ва туманларни саноат-иқтисод кўрсаткичи ҳақидаги маълумотлар, табиий ва меҳнат ресурслари ва ҳудуднинг бошқа потенциал имкониятлари акс этган паспортлари ишлаб чиқилди. Тармоқ ва хўжалик бирлашмалари томонидан эса, аввало, ишсизлик даражаси юқори ҳудудларда татбиқ этилиши мўлжалланган лойиҳаларга эътибор қаратилди. Ўтган йилги вилоятни ижтимоий-иқтисодий ривожлантириш дастурига мувофиқ, енгил саноатда 90 та, чарм-пойабзал соҳасида 12 та, бинокорлик ашёлари бўйича 131 та, озиқ-овқат саноатида 58 та, фармацевтика соҳасида олтита, электротехника саноатида битта лойиҳа фойдаланишга топшириш белгиланган эди.\nХўш, уларнинг ижроси қандай бўлди? Саноат йўналишида умумий қиймати 281 млрд сўм ва 500 минг долларга тенг 428 та лойиҳа амалга оширилди. Хусусан, енгил саноатда 77 та, чарм-пойабзал соҳасида бешта, қурилиш материаллари ишлаб чиқариш бўйича 167 та, озиқ-овқат саноатида 98 та, фармацевтика соҳасида олтита лойиҳа ишга туширилиб, 5348 та янги иш ўрни яратилди.\nДарвоқе, вилоятда аҳоли бандлигини таъминлаш ва реал даромадларини изчил оширишга устувор вазифа сифатида қаралди. Ҳудудларни комплекс ривожлантириш дастурлари ва Олий Мажлис палаталари томонидан тасдиқланган Аҳоли бандлигини таъминлаш дастурини сўзсиз бажариш чоралари кўрилди. Бинобарин, 2017 йилнинг 19 декабригача умумий қиймати 3,65 трлн сўмлик ва 500 минг долларлик хорижий инвестиция маблағлари ҳисобидан саноат, қишлоқ хўжалиги ва хизмат кўрсатиш йўналишларида 2079 та лойиҳа амалга оширилиб, 18286 та иш ўрни яратилди. Шундан 3428 таси ишсизлик даражаси нисбатан юқори ва меҳнат бозорида вазият мураккаб ҳисобланган Олот, Пешку, Ромитан туманларида ташкил этилди.\nАлбатта, келгуси режалар янада улуғвор. Масалан, жорий йил охиригача вилоятда 362 та лойиҳага асосан қиймати салкам 1,3 трлн сўмга тенг ишлаб чиқариш қувватлари фойдаланишга топширилади. Жами иссиқхоналар майдони 434 гектарга, токзорлар 7656 гектарга, совутгичлар сиғими 36,8 минг тоннага, йирик шохли қорамоллар сони 65 минг бошга, паррандалар 218900 тага етказилади.Шахсий томорқалардан оқилона фойдаланиш, сархил ноз-неъматлар кўпайиши, сифати яхшиланиши, қишлоқ аҳли бандлиги таъминланиши ва даромадлари ошишига хизмат қилиш асосий муддаомизга айланади.\nКомплекс дастур бекаму кўст ижро этилиши натижасида 2020 йилга бориб, йирик шохли қорамоллар бош сони 120,3 фоизга, майда шохлилари бош сони 125,6 фоизга, сут маҳсулотлари 127,5 фоизга ошади. Ветеринария хизмати такомиллашиб, ҳайвонлар орасидаги турли юқумли касалликлар тарқалишининг олди олинади. Истеъмолчиларнинг паррандачилик маҳсулотларига бўлган талабларини бир маромда қондириш, соҳанинг ем-озуқа таъминотини мустаҳкамлаш борасида ҳам салмоқли чора-тадбирлар амалга оширилади. 2020 йилга бориб паррандалар сони 132 фоизга, гўшт етказиб бериш 118,4 фоизга, тухум етиштириш эса 143,1 фоизга ўсиши учун пухта замин ҳозирланади.\n2021 йилга бориб вилоятда бошқа соҳаларда ҳам туб ўзгаришлар рўй бериши кутилмоқда. Яъни, саноат маҳсулоти ишлаб чиқариш ҳажми 1,5 бараварга кўпайтирилади, ЯҲМдаги улуши 29 фоиздан 35 фоизга, қайта ишловчи тармоқларнинг саноатдаги улуши 80 фоиздан 85 фоизга етказилади. Жаҳон бозорида рақобатбардош саналган 17 турдаги янги маҳсулотларни ишлаб чиқаришни ўзлаштириш вилоятнинг экспорт салоҳиятини юксалтиришга катта ҳисса бўлиб қўшилади.\nҲудудларда хизмат кўрсатиш кўлами кенгайтирилиб, сифати яхшиланади ҳамда аҳоли бандлиги ва даромадларини ошириш таъминланади. Икки мингдан зиёд инвестиция лойиҳаси ҳаётга татбиқ этилиб, 24200 тадан ортиқ иш ўрни яратилади.\nИнвестиция дастури доирасида вилоятдаги умумфойдаланишдаги, ички хўжаликлараро автомобиль йўлларини бунёд этиш, қайта қуриш ва таъмирлаш ишлари олиб борилади. Йўл-транспорт инфратузилмаси ривожлантирилиб, аҳоли ва транспорт қатнови учун қулайликлар муҳайё этилади. Йўл хўжалиги корхоналарининг моддий-техник базаси мустаҳкамланиб, ишлаб чиқариш қувватлари кучайтирилади.\nТиббиёт муассасалари моддий-техник базаси эса ишлаб турган саломатлик масканларини реконструкция қилиш ва капитал таъмирлаш, янгиларини барпо этиш эвазига мустаҳкамланади. Аҳолига кўрсатилаётган тиббий хизматлар сифатини ошириш учун қишлоқ врачлик пунктлари малакали кадрлар билан таъминланади. Ўз навбатида, республика миқёсидаги ихтисослашган тиббиёт марказлари хизматидан фойдаланувчилар учун қўшимча қулайликлар яратилади. Аҳолини, айниқса, кам таъминланган қатламини ижтимоий ҳимоялаш учун вилоятнинг чекка ҳудудларида яшовчиларни соғломлаштириш ишлари изчил йўлга қўйилади. Маҳаллаларда соғлом турмуш тарзи тарғиб қилиниб, оилаларнинг тиббий маданияти оширилади.\nДастурга мувофиқ, қишлоқ жойларда янги намунавий лойиҳалар асосида 1228 та арзон уй-жой қад ростлайди. Қўшимча равишда, муҳандислик-коммуникация тармоқлари, ижтимоий ва бозор инфратузилмаси комплексига эга 920 та уй-жой қурилади. Янги массивлар ичимлик сув, электр энергияси ва табиий газ билан таъминланади, барчаси текис-равон кўчаларга ва давр талабларига мос бозор инфратузилмасига эга бўлади. Бухоро шаҳрида эса бешта етти қаватли шинам уй барпо этилади. Уларга 210 та оила кўчиб киради. Янги хонадонлар соҳибларига узоқ муддатли имтиёзли ипотека кредитлари ажратилади.\nВилоятда аҳолининг кенг қатламлари учун қулай ва муносиб ижтимоий-маиший шарт-шароитлар муҳайё этилади. Қишлоқларда ичимлик сув иншоотларини қуриш, реконструкция қилиш ва янги тармоқлар тортиш ишлари марказлашган капитал қўйилмалар ҳисобидан амалга оширилади. Вилоят ҳудудидаги 82 та аҳоли пунктида ҳамда намунавий массивларда истиқомат қилувчи 50 мингдан ортиқ кишининг ичимлик сув таъминоти яхшиланади. Айни мақсадда тўққизта қудуқ, еттита сув минораси таъмирланади. Қўшимча равишда 24 та қудуқ қазилиб, 44 та сув насоси, 35 та сув минораси ўрнатилади, узунлиги 93 километрга тенг обиҳаёт тармоқлари тортилади.\nXXI аср интеллектуал бойлик ва ахборот-коммуникация технологиялари асрига айланди. Бу борада вилоятда мижозларнинг Интернет тармоғига юқори тезликда уланиш, мультимедиа ва IP-TV хизматларидан фойдаланиш имкониятлари кенгайтирилади. 83,5 километрлик оптик толали алоқа линияси тортилиб, мобиль алоқа операторлари тармоғи қамровини кенгайтириш ва хизмат кўрсатиш сифатини ошириш чоралари кўрилади.\nХуллас, вилоятда илм-фан, маданият ва спортни ривожлантириш, табиат бойликларини, тарихий-маданий ёдгорликларни, муқаддас зиёратгоҳларни кўз қорачиғидек асраб-авайлаш, музейлар фондини бойитиш ва фаолиятини такомиллаштириш, сайёҳлик индустриясини жадал ривожлантириш ҳам анъанавий тарзда давом эттирилади. Чет элликлар билан ҳамкорликни, турли миллатларга мансуб юртдошларимиз ўртасида дўстлик ва ҳамжиҳатлик ришталарини мустаҳкамлаш, катта-ю кичик онгида аҳил-иноқ яшаш туйғуларини шакллантириш борасида ҳам диққатга молик ишлар амалга оширилади.


Ўзбекистонда келгуси ҳафта бошида ёғингарчилик кутилади » Ўзбекистон янгиликлари – Zamin.uz\nЎзбекистонда келгуси ҳафта бошида ёғингарчилик кутилади\n14 апрель 2019, 21:14\n«Ўзгидромет» 14—17 апрель кунлари учун об-ҳаво маълумотини тақдим этди.\nҚорақалпоғистон ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15, кундузи 14—16 апрелда 20-25, 17 апрелда 23—28 даража бўлади.\nБухоро ва Навоий вилоятларида ҳаво ўзгариб туради, 14 ва 17 апрелда ёғингарчилик кутилмайди, 15-16 апрелда баъзи жойларда ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат 14-16 апрелда кечаси 12-17, кундузи 17-22, 17 апрелда кечаси 10-15, кундузи 23-28 даража бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, 14 ва 17 апрелда ёғингарчилик кутилмайди, 15-16 апрелда баъзи жойларда ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат 14 апрелда кечаси 10-15, кундузи 22-27; 15-16 апрелда кечаси 12-17, кундузи 17-22; 17 апрелда кечаси 10-15, кундузи 20-25 даража бўлади.\nҚашқадарё, Сурхондарё вилоятларида ҳаво ўзгариб туради, 14 ва 17 апрелда ёғингарчилик кутилмайди, 15-16 апрелда баъзи жойларда ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 14 апрелда 12-17, 15-17 апрелда 13-18, кундузи 14 апрелда 25-30, 15-16 апрелда 20-25, 17 апрелда 23-28 даража бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди, фақат 16 апрелда баъзи жойларда ёмғир ёғади, момақалдироқ бўлиши мумкин. Шамол шарқдан 5-10 м/с тезликда эсади. Ҳарорат кечаси 10-15, 16 апрелда 12-17, кундузи 14-15 апрелда 22-27, 16-17 апрелда 17-22 даража бўлади.\nРеспубликанинг тоғли ҳудудларида ҳаво ўзгариб туради, 14 ва 17 апрелда ёғингарчилик кутилмайди, 15-16 апрелда баъзи жойларда ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 5-10 илиқ, кундузи 14 апрелда 13-18 илиқ, 15-17 апрелда 8-13 даража илиқ бўлади.\nЯнгиликлар » Ўзбекистон » Ўзбекистонда келгуси ҳафта бошида ёғингарчилик кутилади


Ўтиш даври инқирози — Dilkashradio.com\nЎтиш даври инқирози\nАссалому алайкум. Бутун умри мобайнида турли ўтиш даврларини бошдан кечирамиз. Бу пайтда организмимизда кечаётган турли физиологик ўзгаришлар маълум муддат руҳиятимиз, хулқ-атворимизга ҳам таъсир кўрсатади. Психологияда мазкур ҳолат ўтиш даври инқирозлари деб номланади. Ҳаётнинг янги бир босқичи бизни ҳам жамият, ҳам шахсиятимизга бўлган муносабатларимизни ўзгартириб, ижтимоий даражамизга ҳам таъсир кўрсатади. Айрим ҳолларда бу ўзгаришлар салбий жиҳатлари билан намоён бўлади…Психологлар ҳар ким ҳам дуч келиши аниқ бўлган бундай босқичларни батафсил ўрганиб чиқишган. Инқирозларнинг қайси ёшда қай аломатлар билан юзага чиқиши мумкинлиги, бундай пайтда нималарга эътибор қаратиши, қандай иш тутиши лозимлиги борасида кўплаб изланишлар, кузатувлар натижалари, мутахассислар хулосалари тақдим этилган. Ўтиш даври кўплар ўйлаганчалик фақатгина ўсмирлик даврида содир бўлмайди.\nБалки умримиз давомида 7-8, баъзан 10 маротабагача ўтиш босқичларидаги ўзига хос мураккабликлар билан ҳисоблашишимизга тўғри келади. Қайси ўтиш даври бўлмасин, уларнинг ҳар бирида мураккаб эмоционал ҳолат намоён бўлиши мумкин. Бунда инсон боласининг ўзи ва атрофидагилар билан муносабати ўзгаради, турли касалликлар, стресс, сурункали ҳолсизлик ва асабийлик, организмда гормонал ва бошқа физиологик ўзгаришлар кузатилади. Мутахассислар қуйидаги бир қатор энг кўзга ташланарли ўтиш даври инқирозларини санаб ўтишган. 30 ёш. Ёшлик ортда қолди, инсон ўз қилган ишларини баҳолай олади, келажакка янада теранроқ назар ташлайди. Кўпчилик бу ёшда ўз “каръераси”ни бошлайди, ишга, лавозим пиллапоялари сари илдамлашга ҳаракат қилади. Бу ёшдаги аёллар эса энди ўзини ёш ва гўзал эмаслигини тушуниб етади. Шу боис ташқи кўринишига янада кўпроқ эътибор қарата бошлайди.\nБаъзи эркаклар эса 30 ёшгача муваффақиятга эришиш, ўзи ва оиласи учун барча шароитларни яратиб олиш лозим деган қараш натижаси ўлароқ, ўз мақсадларига эриша олмаса тушкунликка тушиб қолади. Умидсизликка тушиб, ўзини омадсиз ҳис эта бошлайди, хавотир ва қўрқинчлар уни стресс ва депрессия гирдобига тортиб кетишгача олиб боради. Бошқалар эса аксинча, оилавий ҳаётига кўпроқ эътибор қаратишни маъқул кўради, ҳаётнинг асл маъносини қидиради, юрак ва ақл билан иш тутишни режалаштиради. 40-45 ёшлар инқирози. 40 ёшни баъзи мутахассислар “Бальзак ёши” деб аташади. Ўрта ёшлар инқирози деб аталувчи мазкур босқич ҳам бирмунча мураккаб кўринишга эга. Организм аста-секинлик билан кучдан қолиб, ўз гўзаллигини йўқота бошлайди. Шу ёшлар оралиғида кексаликнинг илк аломатлари билан кураш кечади. Инсон онгида қандайдир ғариоддий юмушларни бажариш фикри пайдо бўлади.\nРуҳиятида кечаётган ўзгаришлар кимнидир эътиқод, яна кимнидир фалсафа билан чуқурроқ шуғулланишга ундаса, баъзи кимсалар бузғунчи ғоялар гирдобига тушиб қолиши мумкин. 50 ёшга келиб эса яна бир муҳим ўтиш даври эркак ва аёллардаги климакс ҳолати билан характерланади. Айниқса аёлларда қон босимининг ўзгариши, асабийлик ва бошқа бир қатор аломатлар яққолроқ намоён бўлади. Баъзилар ўзини ҳеч кимга кераксиздек ҳис этади, депрессия гирдобида ҳаёт мазмунини йўқотиб қўяди. Бу муаммоларга ечим бор. Ўтиш давридаги муаммоларни ҳамжиҳатликда ҳал қилиш муҳим аҳамият касб этади. Соғлом турмуш тарзи. Соғлом турмуш тарзига риоя этиш ҳар қандай босқичнинг енгил ва асоратларсиз ўтишини таъминлаши аниқ. Тўғри овқатланиш, спорт билан шуғулланиш, кун тартибига риоя этиш, кайфиятни аъло даража ушлаб юриш жуда фойдали.\nЭнг кучли хотира гўдакликда


Redmi Note 9 смартфони расман тақдим этилди | Mobinfo.uz\nXiaomi компанияси глобаль бозорларга сотувчи чиқадиган Redmi Note 9 смартфонининг тақдимотини ўтказди. У бироз олдин Ҳиндистонда оммаган таништирилган Redmi Note 9S моделига ўхшаб кетади. Лекин улар орасида фарқли жиҳатлар ҳам бор.\nRedmi Note 9 смартфони 6,53-дюймли Full HD+ IPS-дисплейга эга бўлиб, қурилма экранининг чап бурчагида селфи-камера тешиги ўрин олган. Телефонга 2 ГГцли 8-ядроли MediaTek Helio G85 процессори ўрнитилган (GPU Mali-G52). Қурилманинг тезкор хотираси 3 ёки 4 ГБ, доимий хотира ҳажми 64 ёхуд 128 ГБ бўлиши мумкин. Орт панелда 4 камера ўрнатилган: булар 48-Мп, 8-Мп (кенгбурчакли), 2-Мп (макро) ва 2-Мп портрет модуллардан иборат. Фронтал камера 13-Мп. сенсорга эга.\nБармоқлар сканери камералар остида жойлашган. Телефон батареяси сиғими 5020 мАс. Телефонда инфрақизил порт, қулоқчинлар учун 3,5 ммлик разъем, NFC модули ҳам бор. Смартфон Android 10 ОТ остида ишлайди.\nRedmi Note 9 май ойи ўртасида $199 (3/64 Гб) ва $249дан (4/128 ГБ) сотувга чиқади. Солиштириш учун, ҳозирда олдинги авлод Redmi Note 8 смартфонини Тошкентда 1.8 млн сўмдан (3/32 Гб) бошлаб, 2,2 млн. (4/128 Гб) сўмгача сотиб олиш мумкин.\n← Энг кўп сотилаётган 5G-смартфонлар рўйхати эълон қилинди Mobiuz Сирдарё вилояти абонентларини оғир кунларда қўллаб-қувватлади →


ZAMIN.UZ / Дунё / 22 Ноябр 2015 года826\nРоссияга қарши санкциялар 6 ойга узайтирилади. Бу ҳақда Туркияда бўлиб ўтган «йигирматалик» cаммити чоғида АҚШ ва Ғарбий Европанинг бир қатор давлатлари етакчилари келишиб олди, дея хабар беради «Эхо Москви». Channel NewsAsia интернет-портали манбаларига кўра, Украинада 2016 йили бўлиб ўтадиган сайловларда керакли натижаларга эришиш истаги чекловчи чоралар узайтирилишида асосий омил бўлган. Шунингдек, санкциялар Минск келишувлари тўлиқ бажарилгунга қадар кучда қолиши лозимлиги таъкидланган. Россияга нисбатан санкциялар келгуси йил январь ойида якунига етиши керак эди.\tМанба: Daryo.uz


Озодликка маълум бўлишича¸ Тошкентдан 23 та автобусда Наманган вилоятининг Косонсой туманига борган Ўзбекистон ИИВ¸ МХХ ва прокуратуранинг юзлаб ходими уч кун давомида уйма-уй юриб текширув ўтказган¸ 9 ноябрь куни Тошкентга қайтган.\nНаманган вилояти Косонсой туманидаги маҳаллаларда Тошкентдан келган махсус гуруҳлар оммавий текширув¸ айрим ҳолларда¸ тинтув ўтказгани ҳақидаги маълумот Озодликка маҳаллий манбалардан етиб келди.\nОзодлик мухбири бу жараëнни ўрганиш мақсадида оддий косонсойликлар¸ қолаверса¸ унда бевосита иштирок этган маҳалла қўмиталари раҳбарлари билан гаплашди.\n- Мелисалар келишди¸ Бухоро¸ Самарқанд томонлардан келганлари ҳам бор экан орасида. Ўша Туркия¸ Сурия¸ Россияга борганларни текшириб¸ кеча кетишди. Улар маҳалла ҳокимияти билан биргаликда келиб кўришди. Бизда уйма-уй киргани йўқ. Фақат четга кетганларни рўйхат бўйича кўриб чиқишди¸ паспорт-пропискадан то газ-свет пули тўланганигача текширишди. Аммо қўполчилик бўлмади. Шу ким кетган¸ қайга кетган¸ ўғлингиз¸ дадангиз қаерда¸ нима қилади¸ пул юборадими¸ деб суриштиришди. Номоз ўқигани учун¸ уйидан Қуръон чиққани учун ҳеч кимни олиб кетгани йўқ бизда. Маҳалламиз масжиди ҳозир ҳам очиқ¸ одамлар эрталаб ҳам¸ пешин ва хуфтонда ҳам намозга чиқишаяпти¸ ҳеч ким бир нарса дегани йўқ¸ - дейди косонсойлик ҳунарманд.\nКосонсой туманидаги хорижга меҳнат муҳожиратига кетганлар сони бўйича биринчилардан бўлган қишлоқ фуқаролар йиғини раҳбари ҳам¸ Озодлик билан микрофонсиз суҳбатда ўз назоратидаги маҳаллаларда “республикадан келган меҳмонлар” паспорт текширув ўтказганини айтди:\n- Улар кеча кечқурун кетишди¸ Худога шукур. Ҳаммаси тинч ўтди. Бизни кўп ҳам аралаштиришмади¸ лекин Сурияга¸ Туркияга кетганлар чиқмади бизнинг маҳаллалардан. Республикадан келган комиссия актларини ўзи ëзди¸ лекин бизда ҳеч қандай салбий ҳолат бўлмади. Манда олтита маҳалла бор¸ 18 мингдан кўпроқ аҳоли бор. Шуларнинг ҳаммасини текширишди. 100 фоиз. Комиссия бизнинг идорада ўтириб¸ қоғозларини тўлдирди¸ билишимча¸ салбий ҳолат бўлмади. Бирор кишини олиб кетилгани ҳолати бўлгани йўқ. Тошкентдан келганлар бизда уч кун бўлишди. Тўртта маҳаллани биринчи куниëқ якунлашди. Чала қолганларни кейинги кун келиб¸ якунлашди. Кеча 23 та автобусда қайтиб кетишди. Қуръон чиқди уйидан¸ деб бировни олиб кетишганидан хабарим йўқ лекин¸ - деди шахси ва ҳудудини очиқлашни истамаган Косонсойдаги қишлоқ фуқаролар йиғини раҳбари.\n- Кеча кетишди. Мен ҳаммасида қатнашмадим. Келган меҳмонларга маҳалла ва мактаблардаги фаолларимизни бириктириб бердик. “Бизга кўчаларни биладиган вакил берсангизлар бўлди”¸ дейишди¸ бердик. Кўчама-кўча айланиб¸ ëзиб чиқиб¸ баъзи маҳаллаларни бир кунда¸ баъзиларини икки кунда тугатишди. Бир чеккадан ҳамманикига кириб¸ паспортларни кўришди. Кимникида қанақа текширишни¸ асосан¸ маҳалла раислари билан гаплашишди. Туркияга¸ Россияга кетганлар бор уйларни маҳалла раислари берган список бўйича¸ бўлиниб текширишди¸ - деди Косонсойдаги яна бир қишлоқ фуқаролар йиғини раиси.\nОзодликка бир-биридан мустақил манбалардан келган хабарларда¸ кучишлатар тизимлари ходимларидан тузилган махсус гуруҳларнинг диний-экстремистик гуруҳларга аъзоликда гумон қилинаётган, сиёсий мухолифат аъзоси бўлган ва хориждан узоқ вақт қайтмаганлар яқинларига уларни Ўзбекистонга қайтариш талаби қўйилгани айтилди.